‘Tolonglah, Berapa Lagi Kehilangan Kita Nak Tengok’- Nabila Huda

Rakan selebriti Siti Sarah, Nabila Huda mendedahkan pemergian penyanyi ini merupakan kehilangan yang besar serta memberi kesan pada orang ramai. Nabila berharap pemergian ini sebagai satu pengajaran untuk orang ramai ‘buka mata’ dan sedar tentang bahaya COVID-19.

Pelakon Nabila atau mesra dipanggil Abil berkata, dia berharap agar mereka yang memiliki fahaman negatif terhadap COVID-19 untuk segera sedar akan bahayanya. Abil dengan tegasnya meminta orang ramai untuk berhenti menyebarkan perkara yang negatif tentang COVID-19 dan vaksin dalam masyarakat.

Tambah Abil, sesetengah individu seperti golongan anti vaksin sering menidakkan perkara sebenar tentang COVID-19. Antaranya adalah seolah-olah penyakit ini tidak pernah wujud dan ianya direka-reka sahaja.

“Kalau masing-masing masih ada pendapat tentang COVID ini dibuat-buat taktau lah nak cakap macam mana. Maknanya anda masih hidup dalam “living in denial”.

Harap boleh berterusan hidup dalam penafian sampai suatu hari nanti, anda akan kehilangan keluarga disebabkan benda yang korang tak percaya ini. Teruskan hidup dalam penafian”, tulisnya di Instagram.

Pada masa yang sama, Abil turut meminta orang ramai untuk mendaftarkan diri dan mendapatkan vaksin dengan segera. Katanya walaupun vaksin ini tidak berkesan secara menyeluruh, tetapi ianya dapat membantu dalam keadaan pandemik sekarang.

Akuinya, jumlah kematian di negara sangat membimbangkan dan berharap orang ramai untuk mendapatkan vaksin sebagai salah satu usaha dalam membendung penularan COVID-19.


Kronologi Kes Pendakwah, Ustaz Budak Didakwa Lakukan Amang Seksual Terhadap Remaja Lelaki

Masih tular mengenai seorang pendakwah yang dikenali sebagai ‘Ustaz Budak’ atau Mudir pondok telah direman sejak 6 Ogos lalu, bagi membantu siasatan berkaitan kes amang seksual yang dilakukan terhadap remaja lelaki berusia 13 tahun di Tanah Merah, Kelantan.

Dipetik dari Sinar Harian, kejadian berlaku pada jam 8.00 pagi di sebuah kediaman di Kampung Sat Tengah dekat Tanah Merah, Kelantan.

Menurut laporan pendakwah berkenaan mengadu mengalami sakit badan dan meminta mangsa untuk mengurutnya di dalam bilik.

Dipetik dari Berita Harian Online, pendakwah tersebut melakukan amang seksual terhadap mangsa tersebut sebelum berjaya keluar dari bilik dengan memberi alasan hendak ke bilik air.

Sejurus kejadian tersebut, mangsa kemudiannya membuat laporan polis pada jam 10.44 malam dan pihak polis berjaya menahan pendakwah tersebut pada jam 1.00 pagi di rumahnya di Machang, kelantan.

Pendakwah berusia 33 tahun itu direman selama enam hari bermula pada 6 Ogos 2021 lalu dan disiasat mengikut Seksyen 14(a) Akta Kesalahan-Kesalahan Seksual Terhadap Kanak-Kanak 2017.

Semoga kes pencabulan ini dapat diselesaikan segera dan dapat memberi keadilan buat mangsa bawah umur ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Kendall Jenner Muat Naik Gambar Teman Lelaki Menang Emas di Olimpik Tokyo

Supermodel Kendall Jenner juga bangga dengan pencapaian teman lelakinya Devin Booker yang baru sahaja meraih emas di Olimpik Tokyo 2020.

Devin Booker adalah pemain bola keranjang profesional yang mewakili Amerika Syarikat pada Sukan Olimpik Tokyo 2020.

Seperti yang dilaporkan oleh Page Six, pasukan bola keranjang Amerika Syarikat mengalahkan Perancis di final dengan skor 87-82.

Mengetahui kekasihnya memperjuangkan negaranya, Kendall juga berkongsi saat kemenangan di laman Instagram peribadinya.

Gambar sekumpulan pemain bola keranjang dilihat dalam muat naik foto Kendall. Supermodel itu memberikan emoji pingat emas tanpa banyak berkata atau menulis kata-kata manis untuk jawatan itu.

Pasangan selebriti yang kini sedang hangat cinta itu dikhabarkan menjalin hubungan sejak April 2020 setelah “ditangkap” menghabiskan masa di Arizona.

Kedua-duanya sering menolak khabar angin berpacaran, tetapi akhirnya secara rasmi mengumumkan hubungan mereka pada Hari Valentine 2021 dan meraikan ulang tahun satu tahun mereka pada bulan Jun.


Profesor & Pensyarah Obstetrik & Ginekologi Kongsi Penjelasan Mengenai Kes Siti Sarah

Susulan dari pemergiaan penyanyi terkenal, Siti Sarah Raissuddin hari ini, sebuah tweet dari seorang pemilik akaun di twitter menarik perhatian netizen. Dia telah berkongsi pandangan pensyarahnya iaitu seorang Professor dan juga pensyarah Obstetrik & Ginekologi (O&G) mengenai kes melibatkan arwahyarhamah Siti Sarah.

O&G merupakan bidang pengajian tertumpu pada kehamilan, melahirkan anak, dan selepas bersalin.  Dalam tweet itu, Professor dikenali dengan nama Omar ini telah menyatakan 3 penjelasan penting.

Tweet ini telah mendapat perkongsian lebih dari 11 ribu dari pengguna twitter yang lain. Ia sedikit-sebanyak membuka mata semua orang lagi-lagi ibu mengandung untuk mendapatkan vaksin dengan segera.

Terdahulu Siti Sarah terpaksa ditidurkan dan melahirkan bayi lelaki, Ayash Affan melalui pembedahan tanpa sedar, jam 5 petang pada Jumaat lalu. Selepas lebih 48 jam bertarung nyawa, Siti Sarah, 36 menghembuskan nafas terakhir di Unit Rawatan Rapi (ICU), Hospital Canselor Tuanku Muhriz, Universiti Kebangsaan Malaysia, UKM (HCTM) akibat pandemik COVID-19, jam 5.13 pagi tadi.


[VIDEO] “Ibu Dah Dekat Syurga” – Shuib Sebak Beritahu Anak-Anak

Ramai yang terkejut apabila akaun Instagram Allahyarhamah Siti Sarah Raissuddin mempunyai hantaran terbaharu pada malam Selasa.

Mungkin ada yang mengharapkannya kembali, namun hakikatnya penyanyi ini sudah pergi buat selama-lamanya menemui Ilahi. Dalam hantaran tersebut yang dipercayai dimuat naik oleh suaminya yang juga pelakon dan pelawak, Shuib Sepahtu, airmata peminat dan kenalan sekali lagi gugur menonton video tersebut.

Dalam video itu, kelihatan Shuib memberitahu anak-anaknya mengenai Sarah selepas diasak pelbagai pertanyaan oleh mereka yang menonton berita pemergian insan istimewa itu.

“Anak-anak belum tahu ibu mereka sudah tiada”

“Betul ke Daddy?” tanya salah seorang anak Shuib selepas membaca tajuk sebuah video yang kelihatan di dalam YouTube

Akui berat untuk maklumkan berita tersebut, namun sebagai seorang bapa dan memegang amanat yang telah dititipkan Allahyarhamah, Shuib akhirnya berkongsi perkhabaran tersebut sambil memberikan kata-kata semangat serta nasihat buat mereka.

“Ya Allah beratnya hati kami, akhirnya dengan lafaz bismillah, selawat, daddy terangkan hal sebenar dengan tenang. Anak-anak menangis, mengharapkan ibu balik, rindukan ibu…

Uwais, Talita, Matin & Ayash, jadilah anak yang soleh & solehah, rajin solat, pandai mengaji Al-Quran, selalu bersedekah dan dengar cakap daddy & family…

Kita hanya berpisah di dunia, bertemu kembali di Syurga” tulisnya

Ketika memaklumkan berita tersebut, kelihatan kesemua mereka menangis sedih sebelum ditenangkan oleh Shuib.

“Ibu dah tak balik dah..Ibu takkan balik tau..”

“Ibu dah dekat syurga. Ingat tak Daddy selalu cakap pasal Syurga, pasal Neraka? Tapi ibu dah ada dalam Syurga. Syurga kan tempat yang best, tempat yang cantik.”

“Anak-anak Daddy dah buat yang paling baik. Anak-anak Daddy dah doakan ibu, sembahyang hari-hari, cuma Allah lagi sayang Ibu” ujar Shuib kepada anak-anaknya.

Sehingga artikel ini ditulis, video tersebut telah mendapat lebih dari 3 juta tontonan selain ruangan komen dibanjiri dengan pelbagai doa dan ucapan buat mereka sekeluarga.

A post shared by Siti Sarah Raissuddin (@sitisarahraissuddin)

Terdahulu,jenazah Allahyarhamah Sarah selamat dikebumikan di Tanah Perkuburan Sungai Pusu, Gombak Selangor pada jam 1.20 petang Isnin (9 Ogos 2021) selepas menghembuskan nafas terakhir pada jam 5.13 pagi.

Sarah meninggalkan suami, Shuib serta empat orang cahaya Uwais Alqarni, 10, Dzahira Talita Zahra, 8, Ariq Matin, 6, serta Ayash Affan yang baru sahaja dilahirkan pada 6 Ogos 2021 menerusi kaedah pembedahan tanpa sedar.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Aisar Khaled Mohon Maaf Selepas Dikecam Buat ‘Content’ Lawat Pusara Siti Sarah

Pelakon yang juga personaliti media sosial, Aisar Khaled menerima pelbagai kecaman serta menimbulkan amarah orang ramai gara-gara memuat naik satu hantaran video melawat pusara penyanyi terkenal,Allahyarhamah Siti Sarah Raissuddin.

Video yang dikongsi di laman YouTube itu disifatkan orang ramai sebagai tindakan yang tidak menjaga sensitiviti keluarga Allahyarhamah Sarah apabila Aisar dikatakan turut menawarkan wang wang tunai bernilai RM100 kepada pemenang bertuah.

Dalam video itu, kelihatan Aisar meluru ke arah pagar pusara penyanyi itu disemadikan dan kemudian berpatah balik berjalan ke keretanya semula.

Setelah menerima pelbagai kecaman,Aisar akhirnya memadam video berkenaan dan tampil memohon maaf secara terbuka.

Menerusi ciapan di laman Twitter, Aisar akui akan kekhilafannya dan beranggapan bahawa dirinya tidak berfikiran panjang mengenainya. Jelasnya, dia tidak lagi akan mengulangi kesalahan yang sama pada masa akan datang.

“Saya telah pun padam video tersebut. Saya minta maaf sangat atas keluarga arwah serta tidak berfikiran jauh sebelum memuat naik video tersebut.

“Oleh hal demikian, saya tidak akan mengulangi kesalahan itu lagi. Minta Maaf lagi sekali, sedar kesilapan saya,” tulisnya di Twitter.

Terdahulu, Aisar pernah dikecam berikutan memakai baju yang ketat ketika menerima suntikan vaksin, COVID-19.


Lan Pet-Pet Dakwa Difitnah ‘Jual Barang’, Bakal Adakan Sidang Media

Pelawak terkenal, Lan Pet Pet akhirnya tampil memberi kenyataan berkenaan dakwaan yang mengaitkan dirinya dalam sebuah video yang tular di media sosial baru-baru ini.

Menerusi laman Instagram nya, Lan atau nama sebenarnya Mazlan Ahmad, 52 berkata dakwaan tersebut adalah fitnah semata-mata. Dedah Lan, dia akan menghubungi peguamnya bagi tindakan susulan berikutan dakwaan tersebut telah mengaibkan namanya.

“Memandangkan hantaran (video) yang berunsur fitnah dan telah mengaibkan nama saya, jadi saya akan mendapatkan khidmat nasihat daripada peguam untuk tindakan selanjutnya,” tulis Lan di Instagram

Dalam pada itu, adik ipar kepada pelakon Rozita Che Wan ini turut memaklumkan sebuah sidang media akan diadakan tidak lama lagi bagi memberi penjelasan lanjut berkenaan isu tersebut.

“Saya akan jemput rakan media untuk memberi penjelasan lanjut mengenai video yang tular itu,” kata nya lagi

Terdahulu, Murai.my melaporkan tular sebuah video di laman Twitter seorang lelaki yang dikatakan mirip pelawak terkenal sedang menjalankan urusan jual beli dalam keadaan mencurigakan. Sedar akan perbuatannya itu dirakam, lelaki tersebut keluar dari kereta yang dipandunya dan meuruh ke arah perakam.

Rajin pelawak zaman sekarang ni, macam-macam kerja dorang buat.

Hari tu sorang jadi tauke ayam. Yang ni tak pasti lagi tauke sayur atau air batu. pic.twitter.com/NaVp51vvvg

— Amende Sial? (@amende_sial) August 5, 2021

Berdasarkan suara di dalam video itu, rata-rata netizen mula membuat spekulasi dan dan memetik nama Lan sebagai individu tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Inikah Tanda Syahid Siti Sarah? Tanah Perkuburan Menjadi ‘Saksi’

Berita mengenai figura terkenal, Siti Sarah Raissuddin ternyata telah memberi kesan yang begitu mendalam kepada rakyat Malaysia. Bukan sahaja bergelar penyanyi terkenal, malah pemergiannya sebagai seorang isteri, ibu kepada anak-anak yang masih kecil membuatkan namanya menjadi sebutan ramai mengenangkan pengorbanan yang begitu besar telah dibuat.

Sejak umum dimaklumkan mengenai Sarah sekeluarga disahkan positif COVID-19 sehinggalah pelantun Teman Terakhir ini ditidurkan,rata-rata mengikuti rapat perkembangannya dan turut mendoakan agar insan istimewa yang turut membawa satu lagi nyawa di dalam perutnya kembali pulih seperti sedia kala. Alhamdulillah, pada 6 Ogos 2021 seorang khalifah yang diberi nama Ayash Affan selamat dilahirkan namun ibunya masih tidur kerana masih ada ‘perjuangan’ belum selesai dan ketika itu Malaysia terus berdoa buat figura ini.

Segalanya telah ditetapkan oleh Ilahi, jam 5.13 pagi 9 Ogos 2021, industri hiburan dikejutkan dengan khabar berita isteri kepada pelawak, Shuib ini telah meninggalkan kita semua buat selama-lamanya. Disebalik berita sedih tersebut, pelbagai kisah istimewa dan tanda-tanya Syahid mula diperkatakan orang ramai mengenai Allahyarhamah Sarah.

Ya, rata-rata ahli ulama dan pendakwah menyifatkan pemergian Allahyarham Sarah yang meninggal dunia selepas melahirkan anak,tergolong dalam syahid ketiga, iaitu syahid akhirat. Malah, kami di Murai.my yang berkesempatan memberikan penghormatan terakhir dengan membuat liputan di Tanah Perkuburan Sungai Pusu, Gombak seperti dapat melihat tanda-tanda Syahid penyanyi kesayangan ramai ini.

Tibanya kami di sana, hanya kelihatan beberapa buah kenderaan petugas media serta anggota polis yang berkawal di sekitar perkarangan tanah perkuburan. Namun, tidak beberapa lama kemudian entah bila kawasan tersebut menjadi sesak dengan kebanyakan pemandu memperlahankan kenderaan mereka untuk memberikan penghormatan terakhir biarpun hanya lihat dari jauh.

Ketika itu, terdapat tiga urusan pengebumian yang perlu diuruskan di tanah perkuburan termasuk jenazah Allahyarhamah Sarah. Mengikut Prosedur Operasi Standard (SOP) yang ditetapkan, urusan pengebumian tidak boleh dilakukan serentak dan perlu dilakukan mengikut giliran serta segera sekiranya terdapat beberapa jenazah yang lain.

Seperti hikmah buat Allahyarhamah yang tiba akhir sekali, van jenazah yang membawa jasad penyanyi ini parkir terlebih dahulu berhampiran pagar yang memisahkan kawasan tanah perkuburan dan jalanraya sementara menunggu urusan jenazah pertama dan kedua selesai. Ketika itu, petugas media mengambil kesempatan untuk mengambil foto serta video van tersebut sebelum ia bergerak ke kawasan liang lahad. Tidak kurang juga, orang ramai yang berada disitu menitipkan doa buat Allahyarhamah.

Ketika sedang menunggu ketibaan van jenazah, kelihatan pelakon Datin Rebecca Nur Al-Islam turut hadir di kawasan tanah perkuburan memberi penghormatan terakhir buat Sarah. Ketika ditemui Murai.my, Rebecca berkata pemergian Allahyarhamah begitu meninggalkan kesan terhadap dirinya.

A post shared by ❤AllahSwt❤BBA student 👩🏻🎓 (@rebeccanuralislamahmad)

Manakan tidak, ketika Rebecca sekeluarga berada dalam saat genting disahkan positif COVID-19, arwah begitu bersungguh-sungguh mencari nombor telefonnya untuk bertanya khabar serta menyarankan khidmat doktor yang dikenali nya. Jelas Rebecca, dia terharu kerana dia dan Sarah saling tidak mengenali secara rapat dan tidak pernah berjumpa, namun penyanyi itu tetap ingin menghulurkan bantuan.

“Sarah baik. Dia confirm ahli syurga. Saya tidak kenal dia dan dia pun tidak kenal saya secara rapat. Beradanya saya dekat sini (tanah perkuburan) untuk beri penghormatan buat arwah. Saya rasa sedih sangat sebab ramai orang tidak tahu bahawa ketika saya dan keluarga terkena jangkitan covid-19, dan suami saya agak kritikal ketika itu. Saya tak tahu arwah dapat mana nombor saya dan dia call saya. Masa itu saya tak dapat angkat call sebab suara saya tiada jadi dia Whatsapp cakap nak bercakap dengan saya”

“Saya balas kembali saya tidak bercakap dengan dia sebab suara memang tidak ada langsung sebab dari COVID ini. Kalau ada lillahita’alla saya nak sangat bercakap dengannya”

“Ketika itu, Sarah bagi macam-macam kata semangat dan bagi nombor doktor yang dikenali nya.Saya percaya orang yang baik memang akan dijemput awal oleh Allah”

Kepada Shuib, awak suami yang baik dan hebat sebab itu isteri awal diambil oleh Allah SWT. Shuib,saya harap awak dapat menjalankan tanggungjawab awak yang diberikan oleh Sarah sebagai ibu. Jadi diri dan anak-anak dengan baik. Jangan risau dekat Allahyarham, isteri awak kerana Allah SWT tidak akan memungkiri janji Dia untuk masukkan mereka yang terkorban akibat wabak ataupun selepas melahirkan anak ke syurga kerana mereka ini syahid. Perginya Sarah dicemburui ramai” ujar Rebecca sebak

Saat jenazah dikeluarkan dari van, cuaca panas terik secara tiba-tiba bertukar menjadi mendung seolah-olah memudahkan urusan pengebumian Allahyarhamah. Jenazah penyanyi ini selamat dikebumikan usai azan Solat Zohor dan ketika itu juga langit kembali cerah. Siapa sangka, tatkala semua beransur pulang, kawasan itu juga hujan serta-merta.

Berehatlah Sarah bersama bidadari-bidadari syurga yang lain. Begitu ramai akan merindui dan mengenangkan pemergian mu yang telah menghidupkan banyak hati. Terima kasih Siti Sarah Raissuddin kerana telah menghiburkan kami selama ini. Salam takziah dari kami di Murai.my buat Shuib sekeluarga serta seluruh  syarikat Indigital Music. Al-Fatihah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


[VIDEO] Song Kang Dedah Ciri Wanita Idaman, Confirm Cair!

Aktor drama sensasi Korea, Nevertheless, Song Kang telah memenangi hati peminat sejak beliau mula  debut pada tahun 2017. Kini beliau tampil mendedahkan bagaimana untuk menambat hatinya.

Sewaktu temubual bersama The Swoon, Song Kang disoal mengenai jenis wanita ideal yang diinginkannya. Aktor ini kemudian menjelaskan bahawa beliau mahukan seseorang yang memberikan “pandangan pertama yang hangat dan baik”.

Beliau turut mendedahkan bahawa dia tidak pandai dalam mengekspresikan perasaan, jadi dia mahukan pasangan yang pandai meluahkan perasaannya. Dalam pada itu, pelakon ini berkata dia akan belajar bagaimana untuk meluahkan perasaannya dengan lebih baik sekiranya sesorang itu berada di sekelilingnya.

“Saya tidak pandai mengekspresikan perasaan saya dengan baik, jadi jika seseorang boleh meluahkan perasannya untuk saya. Saya akan belajar untuk meluahkan perasaan dengan lebih berkesan.”-Song Kang

Aktor  ini turut mendedahkan bahawa setelah beliau berjaya menemui seseorang menepati ciri-cirinya, beliau akan membawan gadis tersebut ke kafe kegemarannya untuk berbual dan mengenali antara satu sama lain  dengan lebih mendalam.

“Ada sebuah kafe yang sering saya kunjungi. Ianya tenang dan mempunyai suasana yang baik. Saya ingin berbual dengannya di sana.”-Song Kang


Cardi B Pelik Dengan Ramai Selebriti Yang Tidak Suka Mandi

Ramai di antara kita, termasuklah penyanyi rap antarabangsa, Cardi B, tidak faham mengapa ramai selebriti memaklumkan bahawa mereka tidak mandi dengan kerap.

Melalui laman Twitter, Cardi B meluahkan rasa kelirunya selepas beberapa selebriti yang mengaku bahawa mandi secara harian tidak diperlukan dalam rutin harian mereka.

“Mengapa ada orang  yang berkata mereka tidak mandi? Ia memberikan rasa gatal.”-Cardi B

Wassup with people saying they don’t shower ? 🤨 It’s giving itchy.

— iamcardib (@iamcardib) August 10, 2021

Aktor dan produser Amerika, Jake Gyllenhaal mengakui bahawa beliau tidak melihat mandi secara harian adalah satu “keperluan”.

“Saya merasakan mandi itu tidak perlu, dari semasa ke semasa.”-Jake Gyllenhaal

Pasangan selebriti, Kristen Bell dan Dax Shepard turut menjelaskan bahawa mereka menunggu anak-anak mereka berbau “busuk” terlebih dahulu sebelum membersihkan mereka.

“Saya peminat yang menantikan bau busuk. Sebaik sahaja anda terbau busuk, itulah kaedah biologi untuk memberitahu anda bahawa anda perlu membersihkannya.”- Kristen Bell

Pasangan pelakon terkenal, Mila Kunis dan Ashton Kutcher,  memaklumkan bahawa mereka hanya memandikan anak-anak mereka apabila mereka “melihat kotoran”.

“Sekiranya anda dapat melihat kotoran pada mereka, bersihkannya. Jika tidak, tiada gunanya. Saya mencuci ketiak dan kelangkang saya setiap hari, dan tidak ada yang lain”-Ashton Kutcher

“Saya tidak mempunyai air panas sewaktu masih kecil, jadi saya tidak selalu mandi.”-Mila Kunis

Korang sanggup ke tak mandi setiap hari?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Sharnaaz Ahmad Tampil Beri Pesanan “Deep” Pada Aisar Khaled

Isu pelakon dan personaliti media sosial, Aisar Khaled yang memuat naik videonya melawat pusara penyanyi terkenal Allahyarhamah Siti Sarah Raissuddin menerima reaksi pelbagai pihak termasuklah pelakon terkenal, Sharnaaz Ahmad yang tampil memberi pesanan terhadap personaliti media sosial ini.

Menerusi Insta Stories yang dimuat naik oleh Sharnaaz , aktor ini menyatakan bahawa dunia ini mungkin belum berlaku adil terhadap personaliti media sosial itu.

“@AISAR_KHALEDD mungkin dunia ini belum berlaku adil lagi pada anda.

Jika hari itu sampai, jangan ditanya apa kesalahan anda”-Sharnaaz Ahmad

Sharnaaz turut berpesan kepada Aisar agar simpan video di laman Youtube nya sebagai rujukan kerana  ia bakal menyumbang kepada nasib tidak baik yang bakal dihadapi (kifarah) pada masa akan datang.

“Simpan footage di Youtube itu sebagai rujukan, sebab itu lah penyumbang kepada karma di hadapan anda.

Till then enjoy your life while you can buddy.”-Sharnaaz Ahmad

Terdahulu, Murai.my melaporkan Aisar menerima kecaman daripada orang ramai setelah memuatnaik video di Youtube yang disifatkan seperti tidak menjaga sensiviti keluarga Allahyarhamah dan turut menawarkan wang tunai RM100 kepada pemenang bertuah.


6 Selebriti Hollywood Bergaduh Dengan Netizen, Zayn Malik Dicop Sebagai Gay

Kalau kamu nak tahu, selebriti Hollywood merupakan individu yang mudah hilang sabar dan diprovokasi dengan emosi. Sampaikan ada beberapa selebriti ini bertengkar dengan netizen termasuklah peminat sendiri.

Kamu nak tahu selebriti manakah yang sering terlibat dalam pergaduhan dengan orang awam? Jom baca di bawah!

Zayn Malik pernah terlibat dalam pergaduhan di sebuah kelab malam iaitu Amsterdam Billiards Club di East Village, New York pada awal Jun tahun ini. Zayn pada ketika itu keluar merokok tanpa memakai baju pada pukul 2 pagi.

Salah seorang daripada sekumpulan lelaki yang keluar dari kelab malam tersebut telah memprovokasi Zayn dengan memanggilnya sebagai gay. Zayn kemudiannya mengamuk dan bergaduh mulut dengan individu tersebut tetapi tiada sebarang pergaduhan fizikal. Dan pihak polis tidak terlibat dalam kejadian tersebut.

Memang terkenal dengan sikap agresifnya, Shia pernah bergaduh dengan seorang lelaki di sebuah bar di London pada tahun 2014. Ketika itu, saksi mendengar Shia menjerit membela diri ketika lelaki itu menganiaya ibu kekasihnya. Tak tahan dengan penghinaan tersebut, Shia memukul lelaki itu sehingga dia dihalau keluar dari bar tersebut.

Disebabkan bertengkar di sebuah bar di New York City, Lindsay Lohan telah dimasukkan ke dalam penjara. Tetapi dia dibebaskan semula setelah tuduhan terhadapnya dibatalkan kerana saksi enggan bekerjasama dengan pihak polis.

Bagi Kim Kardashian pula, dia pernah ditumpahkan minuman ke atasnya oleh seorang wanita di Juliet’s Supper Club di New York City pada tahun 2010. Kejadian itu terjadi apabila teman lelaki wanita tersebut meminta untuk bergambar dengan Kim.

Ketika itu, Kim ditemani oleh ahli keluarganya dan dia dipertahankan oleh Scott. Tetapi Scott menjadi sangat marah sehinggakan dia diusir keluar dari bar tersebut.

Sering terlibat dalam skandal, Miranda pernah bertengkar di sebuah restoran stik, Nashville pada tahun 2019. Pertengkaran ini berlaku apabila satu pasangan bertengkar dengan rakan Miranda. Tidak boleh menerima perkara tersebut, Miranda menumpahkan salad di atas wanita pasangan itu.

Pada tahun 2003, Sharon pernah bertengkar di sebuah restoran di West Hollywood. Tanpa mengetahui sebab sebenar, pihak polis terlibat dalam pergaduhan tersebut untuk meleraikannya. Untuk makluman, wanita yang bertengkar dengan Sharon mengalami cedera di rahang, gigi dan leher.

Boleh tahan ye kalau selebriti Hollywood bergaduh, sampaikan ada yang cedera parah. Memang menakutkan!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Macam Mana Awak Mengorat Sarah Dulu Ib?” – Remy Ishak Imbau Kisah Cinta Shuib Dan Siti Sarah

Masih terasa kehilangan Allahyarham Siti Sarah, pemergian srikandi Covid-19 ini akan diingati sampai bila-bila apatah lagi bertarung nyawa melahirkan anak bongsunya bersama Shuib.

Rata-rata ramai kenalan kedua-dua pasangan ini berkongsi mesej, pesanan dan mengimbau kenangan lama bersama pasangan selebriti ini dan aktor Remy Ishak juga tidak terkecuali berkongsi perbualan lamanya bersama Shuib tentang Allahyarhamah.

Dipetik dari laman Twitter aktor Remy Ishak, pelakon ini berkongsi kenangan perbualan lamanya bersama Shuib tentang bagaimana pelawak tersebut berjaya menawan hati penyanyi pujaannya itu pada suatu ketika dahulu.

“Macam mana awak mengorat Sarah dulu Ib?” – Pernah tanya Shuib masa shooting dengan dia dulu, nak tahu macam maan dia boleh pikat hati salah satu penyanyi kesukaannya.

Ada gembira, ada sedih. Ingatkan awal cerita tu je yang sedih sebab dia orang hidup susah bersama, rupanya pengakhiran lagi sedih. Al-Fatihah” Ciap Remy

Meski pengakhiran Allahyarhamah bersama insan yang disayanginya membuatkan orang ramai berasa sayu, tetapi peraturan Allah itu sebaik-baik perancangan.

Semoga Allahyarhamah tenang di samping-NYA, Al-Fatihah.


Memang “Deep”, Anang Hermansyah Titip Pesanan Buat Atta Halilintar

Umum mengetahui, Aurel Hermansyah adalah puteri sulung Anang Hermansyah dari perkahwinannya yang berakhir dengan penceraian bersama Krisdayanti.

Disebabkan hal yang berlaku, Anang tampil memberikan pesanan kepada menantunya, Atta Halilintar mengenai kedudukan Ashanty dan Krisdayanti dalam kehidupan Aurel.

Dipetik dari KOMPAS, Anang memberikan pesanan buat Atta bahawa beliau harus memahami kedudukan Krisdayanti dan Ashanty yang sangat penting dalam kehidupan Aurel.

“Saya berharap dia boleh memahami dengan lebih komprehensif bagaimana ibubapa Aurel adalah Krisdyanti dan Ashanty. Pemaknaan ini harus tepat.”

“Harus memahami kedudukan Aurel, yang sememangnya dua ibubapa wanita yang telah menyumbang kepada kehidupan Aurel.”-Anang Hermansyah

A post shared by Anang Hermansyah (@ananghijau)

Selain itu, Anang turut memuji kehebatan isterinya, Ashanty yang mampu menempatkan dirinya dengan baik. Ashanty dikatakan dapat memahami kedudukan sebagai ibu tiri kepada Aurel dan Azriel Hermansyah.

“Ashanty benar-benar memahami siapa dia terhadap Aurel. Dia tahu kedudukannya. Dia mengerti, itulah sebabnya dia bantu berdoa, mendoakan kebahagiaan Aurel.”-Anang Hermansyah

Sama-samalah kita doakan yang terbaik terhadap keluarga mereka ya..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Dia Happy Dan Cantik Sangat!”- Sharifah Zarina Dedah Bermimpi Allahyarhamah Siti Sarah

Terlalu banyak kebaikan yang dilakukan oleh Allahyarhamah Siti Sarah sehingga ramai orang berkongsi tentangnya. Terbaru penyanyi, Sharifah Zarina mendedahkan dia bermimpi berjumpa dengan Allahyarhamah.

Kongsi di story Instagram, Sharifah berkata cerita yang dikongsinya itu mungkin ada pihak yang tidak percaya. Akuinya, dia mengalami mimpi tersebut pada hari Isnin baru-baru ini.

“Kalau saya cerita ni mungkin tak ada orang percaya. Tapi tak apa saya nak cerita juga. Pagi semalam (9/8/2021) saya bangun jam 4. Terus buka telefon nak tahu perkembangan tentang Sarah. Tapi tak ada apa- apa lagi.

Dalam jam 5:30 lepas sahur saya check lagi telefon. Dan saya nampak berita menyedihkan itu terpapar di skrin. Saya menangis sekuat hati. Lepas Dhuha mata mengantuk sangat saya terlelap sekejap. Wallahi saya mimpi arwah Sarah”, tulisnya.

Dedahnya dia menangis selepas mengetahui berita pemergian Allahyarhamah sejurus sahur. Selepas melakukan solat Dhuha, Sharifah berkata dia menjadi mengantuk dan terlelap buat seketika.

Pelatun Langit Ketujuh ini berkata semasa tempoh tertidur itu, dia bermimpi berjumpa dengan Allahyarhamah. Katanya, dia berjumpa dengan Allahyarhamah di dalam sebuah masjid.

“Saya mimpi arwah Sarah pakai baju jubah dan tudung pink. Kami dalam masjid. Dia sangat gembira. Wahagnya cantik sangat. Saya bagitau kat anak-anak.

Tapi hari ini setelah terlalu banyak kebaikan dan amalan arwah yang saya baca di media sosial, terdetik di hati saya, mungkin ini yang saya lihat di mimpi semalam. Benar dia ibarat bidadari di dalam mimpi itu”, kongsi Sharifah Zarina.

Sharifah mendedahkan dalam mimpinya itu, Allahyarhamah kelihatan sangat gembira dan wajahnya menjadi lebih cantik. Tambahnya lagi, selepas melihat kebaikan Allahyarhamah diwar-warkan di media sosial, dia akui Allahyarhamah Siti Sarah layak digelar sebagai bidadari Syurga.


“Content Kepala B*na Ko!”- Fara Mendoza Label Influencer Sebagai ‘Lapar Perhatian’

Selepas memuat naik video melawat pusara Allahyarhamah Siti Sarah, influencer dan pelakon Aisar Khaled memohon maaf atas tindakannya.

Tidak terlepas daripada memberi kecaman kepada Aisar, pelakon Fara Mendoza melabel influencer itu sebagai seorang yang ‘lapar perhatian’.

Berkongsi di story Instagram, Fara Mendoza menyifatkan influencer terbabit sebagai seorang yang tidak sensitif. Ujarnya, Aisar hanya mahukan content yang dihasilkannya olehnya menjadi viral dan ramai tontonan sahaja.

Video itu memaparkan Aisar melawat pusara Allahyarhamah dan melakukan giveaway itu seolah-olah mempersendakan serta menggunakan kedukaan orang lain demi diri sendiri.

Tambah Fara setiap orang termasuklah mereka yang mempunyai nama dalam industri hiburan atau pun tidak, perlu mempunyai rasa hormat. Tegasnya dia meminta mana-mana pihak untuk berhenti menghasilkan content yang tidak sensitif  yang hanya mahu mengejar jumlah tontonan sahaja.

“Saya tak kisah kamu adalah Youtuber, pengasas atau apa-apa pun tolong berhenti dan hormat! Jangan jadikan content untuk tontonan kau semata.

Berhenti jadi #B*takFans #B*takView #LaparPerhatian!”, tulisnya di Instagram.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Positifnya! Ini Reaksi Netizen Selepas Ditegur Oleh Shuib Pasal Isu Agungkan BLACKPINK & BTS

Tular di media sosial bila mana orang ramai khususnya peminat Kpop, berasa terdiam tatkala mendengar teguran yang diberikan oleh Shuib pada 9 Ogos 2021 baru ini.

Dalam video Instagram Live yang dirakam Shuib mengandungi bukan saja kisah Allahyarham isteri tercinta, tetapi juga memberi kesedaran mengenai pentingnya pengambilan vaksin dan juga menyentuh serba sedikit industri hiburan Kpop.

“Marah anak kita kalau mengagungkan BTS, Blackpink. Minta maaf cakap.

Minta maaf cakap. Kalau ada apa, ARMY apa semua, saya minta maaf cakap.

Bukan itu yang patut kita idolakan. Terang nyata lagi bersuluh siapa yang kita idolakan, manusia paling mulia dalam dunia ini. Allah itu Maha Bijak, Maha Segalanya. Allah turunkan Nabi Muhammad SAW.

Allah turunkan Nabi Muhammad SAW, dia dah bagi contoh dah. Apa yang kita susah sangat tak reti. Kenapa yang nak di idolakan Blackpink, BTS. Dapat apa?

Apa yang cuba disampaikan Shuib adalah untuk memberi kesedaran buat orang ramai, agar tidak mengagungkan atau mengidolakan selebriti hingga keterlaluan. Dan rata-rata ramai yang dapat menerima baik teguran yang diberikan Shuib mengenai isu Kpop ini.

“Kalau awak ni tak boleh nak terima teguran, cuba senyap je lah tak payah nak gelabah kat sini. Shuib tegur elok kot. Nak minat ikut suka kau lah, sekurangnya jangan sampai taksub. Ingat, kita ada agama jadi fahamkan dan fikirkanlah” ciap pengguna pertama

“Apa Shuib katakan tentang Kpop adalah betul, kita boleh minat tapi jangan sampai kita lupa Allah kerana selepas kita mati mereka tidak boleh selamatkan kita dari api neraka. Tapi amal dan ibadah kita yang akan selamatkan kita” ciap pengguna kedua

Selain itu, ramai juga warganet yang juga merupakan peminat Kpop mengakui teguran yang dikatakan pelawak tersebut adalah benar dan memahaminya apa yang cuba disampaikan oleh Shuib.

“Aku pun layan lagu Korea, drama dan idol. Aku tak ada bias idol sebab aku ni ‘multi fandom’ tapi nasihat Shuib bukan saja tertumpu pada Kpop, tapi apa saja hiburan.

Ya manusia perlukan hiburan tapi jangan sampai mengidolakan. Bahkan tinggalkan muzik itu lebih afdal” ciap pengguna ketiga

“Shuib sebut dua kumpulan tu sebab kalau cerita pasal Kpop je mesti dua nama kumpulan tu yang naik sebab dia orang terkenal. Selain itu, dia guna nama mereka sebagai contoh sahaja” ciap pengguna keempat

Bukan itu saja, warganet juga melihat teguran yang diberikan itu adalah sekadar mengingatkan orang ramai khususnya yang beragama Islam terhadap siapa yang harus di idolakan.

Apatah lagi, ianya adalah nasihat sebagai saudara Muslim kepada saudara seIslam yang lain.

“Dia maksudkan semua, tak kira Kpop ke Mat Saleh ke, Melayu ke apa. Tak kan dia nak kena senaraikan satu-satu kan.. Jadi ambillah sebagai peringatan untuk kita semua. Terima kasih Shuib!” ciap pengguna kelima

“Maksud Shuib, dia suruh mengidolakan Nabi kita, itu yang sepatutnya.. Bukan tak boleh minat lagu dia orang atau benda lain. Shuib cuma beri nasihat dan peringatan untuk kita semua sebagai Muslim.

Yang melalak tu nampak sangat dia taksub. Kalau tak taksub, tak kan melalak sampai macam tu” ciap pengguna keenam

Bagi yang terima teguran Alhamdulillah, mana kala yang tidak dapat menerimanya sebaik-baiknya diamlah daripada berkongsi kata-kata yang negatif.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Adik Aku Buat Apa, Sampai Korang Kelam Kabut Ni?”- Abang Yakin Aisar Khaled Tak Salah

Nampaknya isu mengenai isu YouTuber, Aisar Khaled yang menjadikan kematian Allahyarham Siti Sarah sebagai kandungan dalam salurannya semakin memanas.

Selepas netizen mengecam tindakan pelakon muda itu, menerusi laporan dari Harian Metro, Shuib juga meluahkan rasa marah dia atas perbuatan Aisar.

Sementara itu, abang Aisar yang dikenali dengan nama Aus Khalid tampil mempertahankan adiknya di Instagram. Aus mempersoalkan netizen yang menyalahkan adiknya membuat kandung tersebut di Youtube. Malah dia percaya kandungan itu tiada salahnya kerana ia hanya memberi pengajaran.

“Aku bukan nak cakap banyaklah..apa masalah korang dengan adik aku? Adik aku buat apa? Sampai korang kelam-kabut sekarang ini? Adik aku buat content (kandungan) hanya untuk pengajaran saja! Yang korang kelam kabut ini kenapa? Relaks jer, benda boleh chill!

“Lagi satu aku nak cakap, kau kalau buat dosa dengan orang, kalau orang tu tak maafkan kau, sampai bila-bila lah kau macam tu! Dosa kau ada jer. Kalau kau minta maaf dengan Allah pun tak jalan, kecuali kau minta maaf dekat orang tu.

Tengok si backup a.k.a abang dia pic.twitter.com/e4MNejEybw

— 🌙 عدلين (@_adlinilyanaa) August 11, 2021

Video yang diambil dari IG Story nya itu telah dikongsikan semula oleh netizen dan mendapat kecaman teruk.

Dalam perkembangan lain, Aisar Khaled telahpun  memohon maaf dan sudah memadam video yang dimuat naik. Walaubagaimanapun, instagram pasangan adik-beradik ini nampaknya telah diprivasikan.  Ramai yang berpendapat ini salah satu cara untuk menaikkan jumlah pengikut lagi-lagi ketika ini mereka menjadi topik sensasi di media sosial. Betul ke?


PU Syed Beri Peringatan Kepada Orang Ramai Yang Berkongsi Kisah Siti Sarah

Tak dinafikan ramai orang berkongsi kebaikan Allahyarhamah Siti Sarah di media sosial. Namun di sebalik perkongsian itu, ada beberapa individu memuat naik gambar Allahyarhamah sebelum berhijab.

Melihat perkongsian gambar tersebut, ini respon Pencetus Ummah (PU) Syed Mohd Bakri;

Akui PU Syed walaupun ramai yang berkongsi kebaikan Allahyarhamah, dia meminta orang ramai untuk tidak memuat naik gambar-gambarnya sebelum berhijab.

“Dalam keadaan ramai menceritakan kebaikan-kebaikan arwah Siti Sarah, ada pula yang ‘terlebih’ cerita dengan menunjukkan gambar-gambar arwah sebelum berhijab.

Jangan ditunjuk gambar mendedahkan aurat arwah kerana menjaga aibnya”, tulis PU Syed.

Dedah pendakwah bebas ini, dia meminta orang ramai untuk berhenti memuat naik gambar Allahyarhamah sebelum berhijab kerana mahu menjaga aibnya. Tambah PU Syed lagi, dia berharap orang ramai dapat melakukan perkara yang mendatangkan manfaat kepada diri dan agama.

PU Syed berkata jika ada pihak yang berkongsi gambar aurat Allahyarhamah seperti gambar sebelum berhijab, dosa tersebut tidak akan ditanggung oleh Allahyarhamah. Ini kerana Allahyarhamah sudah lama berhijrah dengan berhijab.

Malah PU Syed mendedahkan dosa tersebut secara automatik akan ditanggung oleh mereka yang berkongsi. Katanya lagi, memaparkan dengan sengaja pada khalayak ramai akan menambahkan lagi dosa individu tersebut.

“Jagalah adab-adab dalam berkongsi dan menyiarkan sesuatu. Mu nak kejar rating atau nak kejar dosa?!”, ujar PU Syed.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ben Percaya Orang Baik Mati Muda”- Ines Kongsi Kata-kata Arwah Benjy

Terbaru di media sosial Inessa Irdayanty yang berkongsi ucapan yang pernah dikatakan oleh arwah abangnya Benjy suatu ketika dahulu di akaun Instagramnya hari ini.

Dipetik dari Instagram Inessa, wanita tersebut menyatakan arwah abangnya itu percaya bahawa orang yang baik meninggal dunia pada ketika usia muda.

“Ben percaya dengan ucapan ‘ Orang baik mati muda’. Dia selalu cakap kepada saya ‘ Agaknya orang macam Ben ni, dah tua merepot baru pergilah kan, Ines” tulisnya

Inessa menyatakan bahawa apa yang dikatakan suatu ketika dahulu itu benar, yang orang baik meninggal dunia muda. Adik kepada Benjy ini juga meluahkan dirinya sentiasa mengingati arwah abangnya itu walaupun sudah sebulan pemergianya.

“Tidak Ben, kau buktikan yang orang baik memang meninggal dunia muda.

Sekarang ini sebulan kau pergi meninggalkan kamu semua. Tidak sehari pun aku tidak menangis kerana kau. Aku ambil masa yang lama selepas mama pergi. Siapa tahu berapa lama pula masa untuk yang ini.

Aku hanya boleh berharap dan doa yang kau tenang di sana bersama mama. Aku sayangkan kau Ben” tulis Ines

Semoga Allahyarham Benjy tenang di dunia abadi, Al-Fatihah.


Ini Nasihat Fizz Fairuz Kepada Youtuber, Aisar Khaled. Ringkas Tapi Makan Dalam!

Kisah mengenai Youtuber tempatan, Aisar Khaled yang didakwa tidak menghormati arwah Siti Sarah masih menjadi bualan netizen hingga kini sejak semalam. Tindakannya memuat naik video di Tanah Perkuburan Islam, Kampung Sungai Pusu, Gombak tidak disenangai netizen.

Hal ini turut mendapat perhatian pelakon, Datuk Fizz Fairuz. Menerusi IG Storynya, dia memberi peringatan dan menasihati Aisar dengan penuh makna tersirat.

“Aisar Khaledd.. Mungkin dunia ini belum berlaku adil lagi pada anda. Jika hari itu sampai, jangan ditanya apa kesalahan anda. Simpan Footage di Youtube itu sebagai rujukan, sebab itu lah penyumbang kepada karma dihadapan anda. Till then enjoy your life while you can buddy..”- tulisnya di IG Story

Memang deep! Siapa saja yang tak marah, Aiser, 21,dikatakan menjadikan video ziarah di luar pagar tanah perkuburan itu untuk mengaut tontonan di laman Youtube miliknya. Tak patut kan?

Walaubagaimanapun, Aisar tampil membuat permohonan terbuka dengan mengakui kekhilafan dirinya dan berjanji tidak akan mengulangi lagi.


Banyak Ciri Menarik! Jom Lihat Perbezaan Telefon Lipat Galaxy Z Flip3 dan Z Fold3

Samsung telah  melancarkan Galaxy Z Fold3 5G dan Galaxy Z Flip3 5G. Kedua-dua peranti adalah telefon pintar boleh lipat premium yang dibina dengan hasil rekaan dan inovasi andalan yang digemari dan diharapkan oleh pengguna Samsung.

Dari reka bentuk ikonik hingga ke hiburan yang mengasyikkan, Z Flip3 dan Z Fold3 menawarkan kepada pengguna cara baharu yang unik untuk bekerja, menonton dan bermain.

Z Fold3 dan Z Flip3 dilengkapi dengan IPX8 4 dan juga dibina dengan Armor Aluminium baharu —aluminium terkuat yang pernah digunakan pada telefon pintar Galaxy—berserta Corning® Gorilla® Glass Victus™ yang paling utuh untuk melindunginya daripada calar dan jika ia terjatuh tanpa sengaja.

Secara ringkas, jom lihat apa perbezaan antara Z Flip3 dan Z Fold3

Untuk maklumat lanjut mengenai Galaxy Z Fold3 dan Galaxy Z Flip3, anda boleh layari  laman sesawang Samsung Malaysia di sini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Oksigen Semakin Menurun, Abang Arwah Siti Sarah Dipindahkan Ke ICU

Menerusi laman Instagram nya, suami Allahyarham Siti Sarah yang juga pelawak, Shuib memaklumkan abang iparnya kini telah dipindahkan ke Unit Rawatan Rapi (ICU), Hospital Serdang, Selangor.

Menurut Shuib, keadaan kesihatan abang iparnya yang dikenali sebagai Ahmad Firdous Raissuddin semakin merosot berikutan paras oksigen dalam badan semakin menurun. Di kesempatan itu, Shuib memohon orang ramai dapat mendoakan kesihatan Ahmad Firdous agar kembali pulih seperti sedia kala.

“Assalamualaikum semua, Allah Maha Besar.Allah Maha Kuasa.. Baru dapat panggilan abang ipar saya, abang kepada arwah (Siti Sarah) dimasukkan ke ICU.

“Saya mohon doakan Ahmad Firdous Raissudin diberi kesembuhan segera. Amin Ya Rab” tulisnya sebentar tadi

Pada Selasa lalu, Shuib memaklumkan bahawa abang iparnya turut dimasukkan ke hospital selepas dijangkiti wabak COVID-19 yang menyebabkan keadaan kesihatan dan oksigennya merosot. Difahamkan, selain Ahmad Firdous, isterinya turut positif COVID-19. Bagaimanapun, dua anak mereka disahkan negatif daripada jangkitan virus berkenaan.

Pasangan ini disahkan positif selepas empat hari keluarga Siti Sarah dijangkiti virus yang telah meragut jutaan nyawa. Pada Isnin lalu ( 9 Ogos 2021), industri hiburan kehilangan sebutir permata apabila Siti Sarah tekah menghembuskan nafas terakhir selepas 48 jam ditidurkan di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM).

Jenazah penyanyi popular itu selamat dikebumikan di Tanah Perkuburan Islam Kampung Sungai Pusu, jam 1.20 tengah hari, pada hari sama.


“Lady Fook** Tersial” – Diva AA Mahu Saman Seorang Lagi Pelakon Popular?

Pengacara sensasi Azwan Ali atau lebih dikenali sebagai Diva AA menerusi sebuah hantaran di laman Instagram nya menyatakan akan menyaman seorang lagi pelakon wanita.

Menurut Diva AA, dia akan turut ‘mengheret’ pelakon tersebut selepas menulis komen balas di sebuah hantaran berkenaan isu yang menuduhnya mengambil rasuah dan mengatakan dirinya ‘ditaja’ oleh abangnya, Dato’ Seri Mohamed Azmin Ali.

Terdahulu, Diva AA berkata dia akan mengemukakan saman terhadap seorang pelakon wanita berjumlah RM5 juta yang mengaitkan kemewahan yang dimilikinya berkait dengan Azmin. Tegas Diva AA, tuduhan tersebut sama sekali tidak benar dan fitnah semata. Difahamkan, Diva AA akan diwakili peguam, Ammajeet Singh dalam proses menghantar notis tuntutan kepada pelakon wanita tersebut.

Isu pergaduhan antara dua selebriti ini tercetus selepas Diva AA menegur cara berpakaian pelakon wanita tersebut di sebuah Pusat Pengambil Vaksin bagi mendapatkan vaksin COVID-19.


“Netizen Berhentilah Ungkit Kisah Tidak Benar” – Aisar Khaled Anggap Ujian Terbesar Dalam Hidup

Pelakon baharu yang juga selebriti media sosial, Aisar Khaled sekali lagi memohon maaf secara terbuka kepada semua rakyat Malaysia khususnya buat pelawak Shuib Sepahtu dan keluarga berikutan memuatnaik videonya yang melawat pusara Allahyarhamah Siti Sarah Raissuddin beberapa jam selepas pengebumian.

Selepas memohon maaf di laman Twitter, Aisar tampil memuat naik foto tangkap layar hantaran mesej permohonan maafnya kepada Shuib selain berkongsi kenyataanya di laman Instagram.

Akui akan kesalahannya, Aisar berkata ini merupakan satu pengajaran dan ujian terbesar buatnya selepas teruk dikecam oleh netizen berikutan video tersebut dikatakan tidak sensitif terhadap keluarga arwah.

“Saya mengaku salah bahawa membawa sensitivity ke dalam video saya iaitu mengenai arwah kak siti sarah. Yes memang salah”

“Saya belajar dari kesilapan yang saya buat dan saya berjanji lepas ini akan lebih berjaga-jaga sebelum membuat apa-apa content dan tidak memandang sebelah mata terhadap content yang ditertibkan”

“Mintak Maaf Abang Shuib dan Keluarga lagi sekali” tulisnya

Dalam pada itu, Aisar turut merayu kepada netizen agar tidak mengungkit serta berkongsi kisah yang tidak benar dan menjurus ke arah fitnah. Kongsinya lagi, dia enggan memperbesarkan isu tersebut dan mengharapkan agar permohonan maaf nya diterima.

“Netizen berhentilah mengungkit – ungkit mengenai isu yang tidak benar . saya tengok banyak orang yang suka bertambah rasa pada cerita tersebut & fitnah semata-mata”

“Saya tidak mahu isu ini menjadi berlebih-lebihan. Oleh itu, saya Aisar Khaledd menyerahkan 10 Jari untuk meminta maaf sangat-sangat kepada Abang shuib sekeluarga & arwah kak Siti Sarah sendiri dan seluruh rakyat Malaysia”

“Ini adalah pengajaran & ujian terbesar di dalam hidup saya . saya sanggup menerima seadanya”

“Saat orang lain berbuat salah dan dosa yang terarah kepada kita, kita diajari untuk memaafkan” katanya lagi

A post shared by ☆ 𝒜𝒾𝓈𝒶𝓇𝒦𝒽𝒶𝓁𝑒𝒹 ☆ (@aisar_khaledd)

Terdahulu, Murai.my melaporkan Aisar teruk dikecam selepas video yang dikongsi di laman YouTube itu disifatkan orang ramai sebagai tindakan yang tidak menjaga sensitiviti keluarga Allahyarhamah Sarah. Difahamkan, Aisar dikatakan turut menawarkan wang tunai bernilai RM100 kepada pemenang bertuah.Bagaimanapun, tiada penjelasan lanjut mengenai tawaran wang tunai tersebut.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tolonglah Saman Mereka!”-Erra Fazira Terkilan Orang Ramai Tak Patuh SOP Di PPV Hotel Grand Seasons

Isu video yang tular di media sosial mengenai orang ramai yang sedang beratur menunggu giliran untuk mendapatkan vaksin di Hotel Grand Season menerima pelbagai reaksi ramai termasuklah penyanyi dan pelakon terkenal, Erra Fazira, yang turut berang melihat mereka yang tidak patuh akan SOP.

Menerusi Instagram, Erra memuatnaik video yang sedang tular di media sosial, meluahkan rasa terkilannya melihat orang ramai yang sedang beratur tanpa menjaga penjarakan fizikal.

“Apa nie?!!! Allahuakbar..!!! Kenapa macam ni sekali?? Mana letak akal??? Dah pesan berjuta kali..jaga jarak jaga SOP!!

Kenapa masih begini?? Kalau di khalayak pun terang-teranga tak ikut SOP..di rumah..di tempat kerja..mereka nie rasanya jaga SOP tak?? Memang hausss laaa..”-Erra Fazira

A post shared by Erra Fazira (@errafazira)

Penyanyi dan pelakon ini menambah agar pihak berkuasa mengenakan saman terhadap pihak yang tidak patuh SOP supaya menjadi pengajaran buat mereka.

“Tolong lahh..Saman mereka nie!! harap-harap dengan saman..rabak poket..baru boleh sedar sikit!! Mungkin lepas ni takut sikit!! Mereka mungkin mungkin tak takut risiko nyawa melayang..tapi risiko TAK ADA DUIT bayar saman mungkin boleh mengajar mereka yang tak peduli..atau patutkah mereka dirotan seperti apa yang berlaku di India??? Kalau degil rotan on the spot?? Hmm macam mana ekk nak fahamkan mereka ni??!! Sedih la macam ni..”-Erra Fazira

Dipetik dari Astro Awani, Ketua Polis Dang Wangi, ACP Noor Dellhan Yahaya menyatakan bahawa keadaan di sekitar Pusat Pemberian Vaksin (PPV) Hotel Grand Seasons kembali terkawan setelah mengarahkan pasukan pematuhan ke pusat tersebut bagi mengawal keadaan.


Jenazah Bapa Amylea Dikebumikan Hari Ini

Penyanyi Amylea Azizan menerusi laman Insta story nya memaklumkan jenazah bapa tercinta, Allahyarham Azizan Zainal Abidin, 62 akan dikebumikan pada hari ini.

Menurut Amylea, urusan pengebumian akan dilakukan sebagai sahaja solat jenazah yang dijadualkan pada jam 11 pagi di Masjid Bukit Antarabangsa selesai.

“Solat jenazah jam 11 pagi di Masjid Bukit Antarabangsa. Kebumi sejurus selepas di Masjid Ukay Perdana” tulis Amylea

Semalam, pelantun Kendati ini berkongsi khabar sedih apabila bapanya telah menghembuskan nafas terakhir akibat penyakit jantung di Institut Jantung Negara (IJN), di sini.

“Assalamualaikum, ayah yang dicintai dan dikasihi sudah meninggalkan kami buat selama-lamanya. Mohon sedekahkan doa buat Allahyarham Azizan Zainal Abidin.

“Dia adalah seorang suami dan ayah sangat baik serta bertanggungjawab. Sama-sama kita mendoakan rohnya ditempatkan di kalangan orang-orang yang beriman,” kongsi Amylea

Sebelum ini, Amylea memaklumkan bapanya berada dalam keadaan kritikal dan dimasukkan ke IJN sejak 30 Julai lalu.Dalam sebuah hantaran, Amylea turut berkongsi dan memohon doa daripada orang ramai apabila pihak hospital sudah memanggil ibunya untuk berbincang mengenai sebarang kemungkinan yang akan berlaku.  Semoga roh Allahyarham ditempatkan dikalangan orang yang berimna. Salam takziah buat Amylea sekeluarga dari kami di Murai.my. Al-Fatihah


Bintang Suicide Squad, Joel Kinnaman Dituduh Merogol Seorang Model Sweden

Aktor Hollywood dan bintang filem Suicide Squad sebagai Rick Flag,Joel Kinnaman  kini di bawah penyiasatan pihak berkuasa di atas tuduhan rogol di Sweden. Dipetik dari THE SUN, aktor ini mendakwa tuduhan itu datang dari seorang wanita bernama Gabriella Magnusson, yang obses dan ingin membalas dendam atas perintah penahanan.

Menerusi Instagram, aktor ini menafikan segala dakwaan yang dibuat oleh Gabriella yang juga seorang model  serta tampil mempertahankan dirinya.

Aktor ini turut memberitahu bahawa beliau telah memfailkan restraining order terhadap wanita yang telah mengancamnya “secara fizikal, keluarga, dan orang yang tersayang”.

A post shared by Joel Kinnaman (@joelkinnaman)

Aktor ini mendakwa Garbriella telah menuntut wang, Hollywood connection, pertolongan untuk mendapatkan pekerjaan Visa, laman Instagram yang verified, laman Wikipedia, dan penggambaran dengan Sports Illustrated, $400,000 USD untuk sebuah apartment serta banyak lagi.

Dalam perkembangan berkaitan, Gabriella tampil membidas dakwaan Joel di laman Instagram dan meminta aktor tersebut untuk berhenti obses padanya.

A post shared by BELLA DAVIS (@iambelladavis)

“Joel berhenti obses dengan saya! Bukan saya yang menghantar gambar kemaluan dan video ketika anda mempunyai seorang isteri.”-Bella Davis

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tak Boleh Tahan! 5 Selebriti Ini Miliki Bau Mulut Yang Sangat Busuk

Walaupun memiliki wajah yang cantik dan kacak, tak semestinya bintang Hollywood ini memiliki bau mulut yang wangi. Nak tahu kenapa boleh jadi begitu? Ada yang mempunyai tabiat merokok, minum kopi, makan bawang putih dan lain-lain.

Tapi yang kelakarnya ada yang sengaja membuatkan mulut mereka berbau. Sehinggakan menganggu rakan selebriti lain ketika bekerja. Nak tahu siapakah selebriti Hollywood terkenal yang memiliki bau mulut yang busuk?

Ketika membintangi filem “My Best Friend’s Girl“, Kate Hudson mempunyai adegan romantis bersama Dane Cook. Tetapi Dane mengatakan Kate sengaja membuatkan mulutnya berbau. Ini kerana Kate secara tidak sengaja memakan bawang sebelum menjalani pengambaraan.

Ketika membintangi filem “The Tourist“, Angelina Jolie mengatakan Johnny Depp adalah seorang lelaki yang seksi walaupun memiliki nafas mulut berbau rokok yang sangat kuat. Setiap kali sebelum menjalani pengambaraan bersama Johny, Angelina terpaksa makan gula-gula pudina dan berkumur.

Jennifer Aniston sangat popular dalam adegan romantis dan lelaki kacak.  Tetapi salah seorang daripada aktor yang pernah bekerja bersama dengannya mengatakan Jennifer memiliki bau mulut kopi yang kuat.

“Semasa membintangi 30 Rock bersama Jennifer Aniston, saya mendapati nafas mulutnya berbau kopi yang sangat kuat!”, ujar Alec Baldwin.

Jennifer Lawrence pula dikataka sengaja membuat mulutnya berbau dengan memakan tuna dan bawang putih. Ketika menjalani babak bercium dalam filem “The Hunger Games“, Liam Hemsworth mengatakan Jennifer membuatkan adegan tersebut menjadi kurang menarik disebabkan oleh bau mulutnya.

Rakan selebriti yang turut menjalani pengambaraan filem “The Spectacular Now” mendedahkan Shailene mempunyai nafas mulut yang sangat busuk. Ini kerana Shailene sering mengambil makanan tambahan herba yang berbau seperti sampah setiap kali dia melakukan babak bercium.

Siapa sangka selebriti yang berwajah cantik dan kacak boleh memiliki bau nafas yang berbau sehingga boleh buatkan orang sekeliling menjadi turn off, betul tak?


Kareena Kapoor Dikritik Netizen Di India Gara-gara Pemilihan Nama Anak Keduanya

Aktres Bollywood, Kareena Kapoor telah menerima kritikan setelah mendedahkan nama bayinya yang baru lahir, Jehangir Ali Khan.

Dipetik dari Hindustan Times, Kareena Kapoor telah mendedahkan nama anak kedua dalam bukunya, Kareena Kapoor Khan’s Pregnancy Bible,

A post shared by Kareena Kapoor Khan (@therealkareenakapoor)

Setelah Kareena Kapoor mendedahkan nama anaknya, beliau menerima pelbagai kritikan, dan ada yang menganggapnya sebagai sekularisme. Rata-rata netizen berang kerana nama yang digunakan oleh Kareena Kapoor adalah Jehangir, nama seorang maharaja Mughal yang biadab yang memenjarakan Guru Sikh ke-5, Guru Arjan, yang diseksa dan dihukum mati.

“Terlalu banyak sekularisme..Pertama Taimur, sekarang Jehangir Ali Khan”-Netizen

“Jehangir bersekongkol menentang Pancham Pita”-Netizen

“Bayangkan seorang Kapoor Punjabi menamakan anaknya sebagai Jehangir yang menyeksa dan membunuh Sikh Guru Arjan dengan kejam.”-Netizen

Nama Jehangir, dieja sebagai Jahangir atau Jangir berasal dari Parsi. Jahan bermaksud alam semesta atau dunia. Nama terbut juga bermaksud “raja dunia”. Maharaja  Mughal Jahangir adalah putera kepada Akbar dan memerintah kerajaan dari 1605 Masihi sehingga 1625 Masihi. Dia juga bertanggungjawab di atas penjarakan dan pembunuhan Guru Sikh ke-5, Guru Arjan Dev Ji.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


6 Artis Hollywood Ternyata Memang Boros, Paris Hilton Beli Rumah Anjing RM1.3 Juta

Ramai sebenarnya selebriti terkenal dunia memiliki hobi atau minat yang unik, hingga sanggup melabur beribu ringgit hanya untuk memiliki koleksi yang diminati itu.

Nak tahu selebriti mana yang sanggup berbelanja wang yang besar untuk hobi atau minat mereka, jom semak di bawah bersama Murai MY.

Pewaris empayar Hilton ini sangat terkenal dengan rasa cinta yang mendalam terhadap haiwan, dan membina rumah anjing dengan kos bernilai $325K USD atau sekitar RM1.3 juta untuk haiwan kesayangannya itu.

Aktor kacak ini sanggup mengeluarkan wang sebanyak $276K USD atau sekitar RM1.1 juta hanya untuk memiliki fosil Dinosaurus yang berusia 67 juta tahun.

Demi menghadiahkan patung Barbie yang unik buat anak perempuan kesayanganya Blue Ivy, Beyonce menambah batu berlian yang bernilai $85K USD atau sekitar RM359K sebagai aksesori pada patung Barbie tersebut.

Ikon fesyen ini sanggup menghabiskan wang lebih kurang $33K USD atau sekitar RM139K untuk membeli telefon pintar yang stylish.

Pelakon dan pengarah filem terkenal ini memiliki hobi unik iaitu mengumpul koleksi mesin typewriters era 20an hingga 90an, dan menariknya mesin antik ini dibeli dengan harga sekitar $20 USD – $200 USD atau lebih kurang RM84 – RM846 sahaja.

Penyanyi terkenal ini memiliki rumah peribadi yang besar dan sanggup mengeluarkan wang yang banyak untuk merenovasi kawasan luar rumah seperti taman tema air dengan kos belanja yang dirahsiakan.

Bukan biasa-biasa ya, ada hobi menelan belanja puluhan ringgit saja dan ada juga yang sampai berjuta.


Foto Muka Berjerawat, Nissa Sabyan Digelar Terima “Azab Rampas Suami Orang” Oleh Netizen Indonesia

Penyanyi Indonesia, Nissa Sabyan telah memuatnaik fotonya mengenakan telekung hitam tanpa sebarang mekap. Ramai netizen Indonesia membanjiri ruangan komen dan mengatakan bahawa masalah kulit yang dihadapi oleh penyanyi itu sebagai azab yang menimpa dirinya.

Setelah Nissa Sabyan memuatnaik fotonya yang dipenuhi jerawat, beliau terima pelbagai pertanyaan termasuklah penyanyi dan pelakon Indonesia, Iis Dahlia yang bertanyakan mengenai masalah wajah Nissa Sabyan.

“Kenapa? Salah pakai skincare ya?”-Iis Dahlia

Tinjauan Murai My mendapati rata-rata netizen Indonesia mengkritik penyanyi Ya Maulana dan menyebut masalah kulit yang dihadapinya sebagai satu azab.

“Kesan memikirkan suami orang, maka subur jerawatnya”-Netizen

“Jerawat itu kena azab main sama suami orang.”-Netizen

Penyanyi yang terkenal dengan lagu-lagu berunsur kerohanian, Nissa Sabyan pernah dituduh mempunyai hubungan dengan pemain keyboard Sabyan Gambus iaitu Ayus Sabyan yang memegang status ‘suami orang’.

Ayus dikatakan telah bersuara mengenai hubungannya dengan Nissa. Beliau akui kesilapannya dan memohon maaf kepada isteri dan keluarganya

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Buat-Buat Suci Dalam Debu”- Rita Rudaini Sindir Amin Idris?

Tampil memberi teguran, pelakon Rita Rudaini menyifatkan pengacara, Amin Idris sebagai seorang individu yang sering mendorong orang ramai untuk mengumpat. Rita yang menganggap Amin sebagai seorang ‘pengumpat’ yang berselindung di sebalik dakwah dan dalil.

Pelakon Rita Rudaini mengatakan hantaran yang dibuat oleh Amin itu seolah-olah mengajak orang ramai untuk mengumpat berbanding menyampaikan dakwahnya. Akuinya, dia meminta Amin untuk tidak menggunakan sebarang hadis sekiranya mahu mengumpat.

“Kalau nak tulis caption yang ‘nak memanggil orang untuk bertelagah dan mengumpat’ lebih baik fokus dekat itu sahaja. Tak payah disudahi dengan dalil atau dakwah. Nanti orang celaru macam saudara”, dedah Rita.

Menerusi hantaran yang dibuat oleh Amin, dia mendedahkan bakal ada beberapa pihak yang cuba menipu dan melakukan perniagaan bagi mengeluarkan sijil digital vaksin. Amin juga berharap pihak authoriti menjadi lebih beramanah dalam menjalankan tanggungjawab mereka.

A post shared by Amin Idris (@amin_idris)

Selain itu, Rita juga mendedahkan dia tidak mahu memerli atau berselindung. Malah dia lebih menyukai untuk menyuarakan sesuatu perkara secara terbuka.

“Saya ni tak suka perli-perli macam awak. Kalau saya nak cakap, saya suka terus terang bukan macam awak nak ajak orang mengumpat tapi buat-buat suci dalam debu”, tulis Rita.


Tengku Salehuddin Dah ‘Moved On’, Akui Hati Telah Dimiliki Orang lain

Tular baru ini di media sosial Tengku Indera Bijaya Diraja, Tengku Salehuddin Shah Alhaj yang berkongsi luahan yang istimewa di Instagram Story baginda.

Dipetik dari Instagram Story baginda, seorang pengikut Instagram bertanyakan soalan sama ada Tengku Salehuddin ingin memikat hati isterinya semula.

“Adakah baginda berhasrat untuk milik cinta isteri baginda semula?” tanya netizen

Menjawab pertanyaan yang diajukan itu, Tengku Salehuddin dengan telusnya meluahkan bahawa diri baginda telah ‘moved on’ dan kini hatinya sudah dimiliki orang lain.

“Tidak.. Saya fikir kami berdua sudah ‘moved on’ dengan kehidupan kami sekarang. Hati saya milik seseorang. Tapi saya masih kisah tentang dia dan berharap dia bahagia.”- Luah Tengku Salehuddin

Apa pun pilihan yang dibuat Tengku Salehuddin dan Tengku Chanela Jamidah, Murai MY mendoakan yang terbaik dan dipermudahkan urusan. InsyaAllah, amin.


‘Ramai Hentam Saya’-Datuk Seri Vida Jawab Kecaman Netizen Kerana Tak Sensitif

Baru-baru ini tular klip video pendek jutawan kosmetik, Datuk Seri Vida yang menggunakan nama Allahyarhamah Siti Sarah dalam mempromosikan produk makanan. Datuk Vida yang dikecam oleh netizen kemudiannya memberikan respon bagi membetulkan keadaan.

Dipetik daripada Utusan, Datuk Vida menceritakan semula perniagaan produk makanannya bersama Allahyarhamah yang terhenti itu. Menerusi klip video pendek itu, dia dilihat menjamah produk makanan itu sambil mempamerkan reaksi yang sedih.

Tetapi apa yang membuatkan netizen berasa kurang senang adalah di akhir video tersebut, Datuk Vida telah mempromosikan makanan. Bukan itu sahaja, jutawan kosmetik ini juga turut meletakkan video Allahyarhamah sebagai produk testimoni ketika mencuba produk itu.

Melihatkan namanya menjadi perbualan netizen, Datuk Vida mendedahkan ramai yang salah faham dengan niatnya. Ujarnya, dia tidak mempunyai niat untuk menggunakan nama Allahyarhamah bagi mempromosikan perniagaan mereka. Malah dia hanya menceritakan semula tentang rancangan mereka sahaja.

“Ramai yang menghentam saya. Mungkin ramai yang hanya membaca tajuk tanpa mendengar penjelasan saya. Tapi Alhamdulillah ramai juga yang faham.

Tiada niat saya nak gunakan isu arwah Hajah Siti Sarah Raisuddin. Saya hanya cerita balik apa yang kami rancang bersama”, akui Datuk Vida.

Tambahnya lagi dia sedia memaafkan mereka yang mengecamnya dan meminta orang ramai untuk berubah ke arah kebaikan. Dedahnya lagi, dia berharap agar setiap orang dapat mencontohi amalan dan kebaikan Allahyarhamah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lelaki Ini Mahu Rasa Bagaimana Sakit Dijangkiti Covid-19? Netizen Terkedu & Bengang

Tular sebuah video pengguna TikTok yang dikenali sebagai Abdullah Jamadi membuat eksperimentasi berkaitan dengan Covid-19.

Video tersebut kemudiannya menjadi viral di Twitter, dan rata-rata warganet meluahkan rasa marah dan terkejut dengan kenyataan yang dikeluarkan oleh pengguna TikTok tersebut.

” Abang ni antivaks ke?? ” jadi.. inilah jawapan saya. Kalau tak setuju, boleh komen..

Dipetik dari video yang dimuatnaik pengguna TikTok ini, menyatakan bahawa dirinya ingin membuat pemerhatian Covid-19 dengan tidak mengambil vaksin dan membandingkan dengan ahli keluarganya yang telah mengambil vaksin.

“Cuma saya nak buat pemerhatian kepada diri saya sendiri. Sekiranya kalau saya terkena Covid, jadi saya boleh rasa macam mana sakit kena Covid.

Dan saya boleh mengaplikasikan rawatan alternatif kepada diri saya sendiri. Sekiranya kalau keluarga saya terkena Covid walaupun dah di vaksin, saya nak tengok kebarangkalian jangkitan terhadap diri saya sekiranya saya tidak di vaksin.

Sebab apa kita lihat sekarang, semakin ramai orang di vaksin semakin tinggi kes dan semakin ramai orang yang mati.” Ucapnya

Mendengar kata-kata yang diucapkan oleh pengguna TikTok tersebut membuatkan ramai warganet berasa terkedu dengan ‘kebodohan’ gaya pemikiran pengguna media sosial tersebut.

Dan ramai juga yang meluahkan rasa marah terhadap pengguna TikTok tersebut, kerana sanggup bermain dengan nyawa dan ahli keluarga sendiri.

“Harap-harap petugas barisan hadapan semua ingat siap-siap muka dia ni, kalau dia muncul dekat hospital sebab kena Covid. Mohon campak dia terus dalam kontena.” Ciap pengguna pertama

“Saya sayang keluarga saya, tapi saya nak buat pemerhatian ke atas diri saya. sekiranya saya kena Covid, saya boleh rasa sakit Covid. THE NEXT LEVEL OF STUPIDITY YA TUAN-TUAN DAN PUAN-PUAN.” Ciap pengguna kedua

Ramai pengguna di Twitter memberi pandangan negatif terhadap eksperimen yang cuba dilakukan oleh pengguna TikTok tersebut.

“Gila. Bekas Covid semua pun trauma, dah tak nak kena lagi. Dia boleh senang-senang nak rasa, buat pemerhatian bagai. Moga diterangkan hati abang ni.” Ciap pengguna ketiga

“Bacalah data, kenapa kes naik walaupun dah ramai vaksin. Individu divaksin masih boleh kena Covid cuma kadar jangkitan rendah. Tengoklah, peratusan yang dah divaksin yang kena Covid tak tinggi pun.

Saya tak tahu kenapa, saya terangkan ini. Patutnya biar jelah manusia begini bela kebodohan dia.” Ciap pengguna keempat

Malah aktor Tony Eusoff dan pengikut Twitternya juga meluahkan rasa marah dan merasakan eksperimen yang dilakukan pengguna TikTok tersebut mengarut.

“Paling mengarut dia cakap ‘Sekarang makin ramai vaksin, makin tinggi kes, makin ramai mati.” Ciap pengguna pertama

“Tuhan. Sungguh bodoh.” Ciap pengguna kedua

“Yeah seperti ada kaitan dengan keduanya. Susahnya nak jelaskan dekat orang dungu seperti ini. Dan yeap, saya kasihankan anak dia.” Ciap pengguna ketiga

Murai MY pun terdiam juga bila dengar kata-kata pengguna TikTok ini. Apa-apapun semoga dipermudahkan urusan semuanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Muktamad! Terlibat Dalam Skandal Burning Sun, Seungri Dikenakan Hukuman Ini…

Memang kecoh apabila beberapa selebriti Korea termasuklah penyanyi Seungri turut terlibat dalam skandal Burning Sun. Seungri iaitu bekas anggota BIGBANG ini menghadapi beberapa pertuduhan seperti menjadi perantara skandal pelacuran dan perjudian di luar negara.

Untuk pengetahuan kamu, bekas anggota BIGBANG ini telah menjalani kes pengadilan yang terlalu panjang iaitu lebih daripada 2 tahun sejak skandal Burning Sun terbongkar.

Seungri kemudiannya didakwa di bawah pelbagai waran tangkap termasuklah perolehan dan pengantaraan pelacuran, penggelapan dana perniagaan dan pendapatan, cubaan pemusnahan bukti, pengedaran kandungan yang difilemkan secara tidak saha, pengambaran kandungan secara haram, perjudian haram dan pelanggaran tindakan sanitasi makanan.

Dipetik daripada SBS, Mahkamah Tentera Umum Komando Operasi Darat telah menjatuhi hukuman tiga tahun penjara kepada Seungri. Selain itu, dia juga diperintahkan untuk mengumpulkan wang lebih daripada RM4 juta untuk sembilan pertuduhan termasuk pelacuran.

Mahkamah Tentera tersebut turut memutuskan Seungri telah mengatur beberapa pelacuran bagi pelabur asing dan memperoleh keuntungan daripadanya.

Terdahulu pendakwa menuntut mahkamah untuk menjatuhkan hukuman 5 tahun penjara dan denda sebanyak RM 73 ribu kerana Seungri tidak menunjukkan sebarang penyesalan dan menyalahkan orang lain walaupun dia menikmati keuntungan besar daripada skandal ini.


‘Cerita Kebaikan Arwah Tak Salah’- Pandangan Fynn Jamal Dikritik Netizen?

Tular di media sosial milik penyanyi Fynn Jamal, yang memuatnaik di Instagramnya dengan menyatakan kepada orang ramai agar tidak meromantiskan dunia dengan mengenang kematian seseorang sehingga di lihat agak berlebihan.

Melihat pandangan penyanyi tersebut di media sosialnya, rata-rata ramai warganet meluahkan bahawa perbuatan berkongsi kebaikan yang pernah dilakukan Allahyarhamah Siti Sarah di media sosial bukanlah bersifat keterlaluan mahupun berlebih-lebihan.

Banyak komen yang diambil dari laman Facebook Rotikaya, menunjukan warganet memandang positif isu berkongsi teladan Allahyarhamah yang baik agar dapat menjadi contoh buat Muslimin dan Muslimat yang lain.

“Dia mula dah.. Emmm, bukan meromantiskan tapi baguslah di war-warkan sifat dan sikap arwah, contoh untuk yang masih hidup” ucap pengguna pertama

“Cerita kebaikan tak salah. Asbab membuka banyak hati-hati lain untuk buat kebaikan juga. Banyak pahala mengalir buat arwah Siti Sarah, selagi ada yang mengamalkan dan mengikuti akhlak baiknya.

Walaupun sudah meninggal, dia tetap mampu ‘berdakwah’ dan mengetuk banyak hati-hati manusia lain” ucap pengguna kedua

Bukan itu saja, rata-rata warganet juga menyatakan berkongsi kebaikan yang dilakukan Allahyarhamah secara tidak langsung menjadi asbab untuk orang lain berbuat kebaikan juga.

“Teruskan bercakap dan menulis mengenai kebaikan yang telah dilakukan sesiapa pun lakukan. Semoga menjadi asbab kepada terdetiknya orang lain untuk buat kebaikan yang sama.

Yang penting, jangan di tambah dosa dengan menunjukkan aurat dan bercerita yang tidak baik” ucap pengguna ketiga

“Syukur syurga tu Allah tak janjikan hanya untuk golongan ustaz dan ustazah sahaja. Rasanya netizen bukan taksub, cuma mengambil iktibar bahawa ‘orang yang nampak biasa-biasa’ pun Allah izinkan untuk diberikan kemuliaan pada kematiannya” ucap pengguna keempat

Boleh berkongsi kebaikan yang pernah dilakukan Allahyarham, tetapi dengan cara yang bersederhana. Semoga teladan yang dikongsikan itu, dapat menjadi sumber untuk diri sendiri melakukan kebaikan selagi nyawa dikandung badan. InsyaAllah, amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“No Way, Not Yet” – Nora Ariffin Bantah Sekolah Dibuka Semula September Ini

Penyanyi Datuk Nora Ariffin membantah cadangan Kementerian Pendidikan Malaysia (KPM) untuk membuka semula sesi persekolahan pada September ini.

Menurut Nora, sebagai seorang ibu yang mempunyai anak masih bersekolah, dia tidak bersetuju dengan cadangan tersebut memandangkan kes penularan wabak COVID-19 terus meningkat apatah lagi semalam(12 Ogos) negara mencatat jumlah tertinggi kes sebanyak 21,668.

Jelas pelantun Hanya Satu ini, mewakili suara ibubapa yang lain dia lebih yakin sekiranya anak-anak mengikuti Pengajaran dan Pembelajaran dari Rumah (PdPR) buat ketika ini sehinggalah terdapatnya penurunan kes. Dengan cara ini, nyawa mereka juga lebih selamat berbanding jika ke sekolah.

“Saya sebagai ibubapa saya bantah 100% sekiranya sekolah dibuka pada September ini atau onwards.No way..Not yet..”

“Tak masuk akal, kes tengah naik, biarlah anak-anak kami selamat dirumah dahulu. Bila ada penurunan , then bukaklah.Buat masa ini kami selesa dgn PDPR. Sekurang- kurang nyawa kami terjaga. In Shaa Allah STAY SAFE AT HOME. #Allahjagakita” kongsi Nora

Meninjau ke ruangan komen, rata-rata pengikut Nora termasuk penyanyi Vince, bersetuju dengan pandangannya memandangkan golongan remaja dan kanak-kanak yang berusia 18 tahun ke bawah masih belum divaksin. Malah, mereka juga sanggup mengorbankan masa menemani anak-anak untuk mengikuti PdPR.


Erma Fatima & Umie Aida Menangis Terharu Lihat Betty Rahmad Kini Berhijab

Pelakon Datin Seri Umie Aida dan Erma Fatima gagal menahan perasaan sebak apabila adik kesayangan mereka yang juga pelakon dan penyanyi, Betty Rahmad mengumumkan dirinya kini sudah berhijab sepenuhnya.

A post shared by Betty Rahmad (@bettyrahmad)

Menerusi Instagram Live pada petang Khamis, Betty atau nama sebenarnya Norsha Rahmad, 40, terdapat beberapa faktor yang membuatkan dia nekad untuk berhijrah termasuklah rutin mengaji yang dibuatnya pada setiap awal pagi.

“Sebenarnya ini semua doa dari saya. Setiap kali solat saya akan berdoa untuk menjadikan saya lebih baik, diberi hidayah dan dijadikan orang beriman. Saya terdetik, saya tengok anak saya dah pandai mengaji dan baca iqra manakala saya yang dah umur berapa ni tak lancar lagi”

“Saya akan mula mengaji selepas Subuh dan selalunya saya akan baca surah Ar-Rahman dan Al Waqiah setiap Isnin hingga Jumaat”

“Itu adalah rutin saya sekarang setiap hari akan bangun pukul 4.30 pagi. Saya akan buat solat tahajud, solat taubat dan doa. Selepas itu, selepas Subuh saya akan ke ruang balkoni di hadapan rumah dan mengaji disitu”

“Namun, saya tersentuh setiap kali membaca ayat yang bermaksud ‘nikmat Tuhan yang mana engkau dustakan?'”

“Saya selalu terdetik daripada dulu apa saya nak Allah akan bagi, saya dapat suami yang penyayang, anak yang MasyaAllah bijak sangat dan ketika ini ada bisnes yang masih berjalan sedangkan orang lain struggle. Benda-benda itu buat saya jatuh cinta dengan Al-Quran sampai saya tak boleh nak tinggal bacanya setiap hari terutamanya surah Ar-Rahman dan Al Waqiah.” kongsi Betty

Selain itu, kisah Allahyarhamah Siti Sarah juga telah membuatkannya terkesan kerana Betty sempat membeli tudung jenama penyanyi itu sebelum membuat keputusan untuk berhijab usai membaca doa akhir tahun hijrah.

“Sebelum arwah Siti Sarah sakit, seminggu tu saya ada order tudung dia. Tapi saya tak beritahu dia pun, kalau saya DM nak beli mesti dia tak bagi.

“Jadi, lepas beli, saya tunjuk pada suami, dia tanya nak pakai ke? Saya jawab belum lagi tapi memang terdetik nak belajar.

“Saya tak pandai nak pakai macam mana, memang struggle sangat! Lepas arwah meninggal dunia, saya putuskan betul-betul saya nak pakai tudung.

“Ketika membaca doa akhir tahun hijrah, saya nak pakai tudung sebab saya dah tak ada apa lagi saya nak. Saya tak tahu apa nak dikejar lagi” katanya

Umie dan Erma yang turut sertai sesi siaran langsung itu meluahkan rasa terharu melihat perubahan tersebut dan menyifatkan kelas pengajian yang disertai mereka dan beberapa selebriti lain sebagai salah satu hikmah buat Betty untuk berhijab.

“Alhamdulillah. Saya sangat gembira. Berkat majlis ilmu, yang mu buat pagi-pagi. Berkat baca Ar-Rahman. Allah Maha Pengasih, Dia akan bagi pada hambaNya hidayah. Itu sangat betul” ujar Umie

“Ku ingat mu pakai tudung main-main. Sebenarnya ku tengok mu buat mengaji pagi-pagi ini kan, dekat dalam hati ku ini terdetik akan sampai hari dia pakai tudung dalam masa terdekat. Tadi masa buka live, eh aku ini bermimpi ke. Macam tak percaya” tambah Erma

Sebelum itu, Betty terlebih dahulu berkongsi foto dirinya memakai tudung berwarna biru selain meminta orang ramai mendoakan yang terbaik buat dirinya di ruangan kapsyen.

Di ruangan komen, ramai rakan-rakan selebriti dan peminat meluahkan rasa gembira melihat penampilan terbaharu Betty yang kelihatan begitu manis berhijab selain turut mendoakan agar dirinya terus beristiqamah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Cantiknya! Siapa Sangka 8 Gadis Ini Sebenarnya Adalah Lelaki

Rasanya ramai yang tahu bahawa transgender cantik kebanyakannya berasal berasal dari Thailand.  Sebilangan gadis cantik di sana sebenarnya mereka bukanlah perempuan yang tulin sebaliknya mereka adalah lelaki.

Siapakah antara mereka yang kami maksudkan? Jom kita tengok!

Transgender ini memiliki rupa paras yang begitu cantik seperti seorang gadis yang sebenar. Dia pernah memenangi pertandingan Miss Mimosa Queen pada tahun 2015.

Gadis ini yang lebih senang dikenali sebagai Blossom pernah memenangi pertandingan Miss Tiffany’s Universe atau pertandingan kecantikan transgender pada tahun 2013.

Gadis ini lebih mesra dikenali sebagai Nong Poy yang mula menjadi transgender pada usianya 19 tahun.

Sekali pandang wajahnya saling tak tumpah seperti artis Korea. Namun sebenarnya dia adalah seorang transgender yang berasal dari Thailand.

Gadis cantik ini juga sebenarnya adalah seorang transgender. Chalisa pernah aktif berlakon dalam rancangan komedi di Tiongkok, China.

Kebanyakan transgender yang kami senaraikan memiliki kulit yang sememangnya putih namun berbeza untuk Nathachat kerana dia memiliki kulit yang agak eksotik. Namun dia tetap kelihatan cantik.

Siapa sangka gadis cantik ini adalah seorang transgender. Dia adalah pemenang Miss Tiffany’s Universe 2017 dan memenangi naib juara dalam pertandingan Miss International Queen 2018.

Sira adalah salah seorang pemenang dalam pertandingan Miss International Queen 2011 dan Miss Tiffany’s Universe 2011.

Cantik bukan? Sekali pandang, memang tiada siapa yang sangka mereka ini adalah transgender kerena kebanyakan mereka memang keihatan seperti seorang gadis yang tulin.


“Buat Masa Ini Keadaan Ibu Sangat Tak Baik”- Achey Mohon Orang Ramai Titip Doa Buat Ibu

Pelawak dan penyanyi, Achey memberitahu bahawa ibunya kini berada dalam keadaan yang sangat tidak baik disebabkan Covid-19.

“Assalamualaikum..Salam Subuh…Jika ada ruang dalam doa kalian..Selitkan doa untuk mak saya.

Buat masa ini keadaan mak sangat-sangat tak baik.”-Achey

A post shared by achey Bocey 013-6408967 (mngr) (@acheykintangkintung)

Menerusi Instagram, pelawak ini turut memohon  orang ramai dapat mendoakan buat ibunya, Ngaisah Bte Hassan.

“Salam subuh..Saya tau doa anda sangat padat ketika ini..Tapi jika ada ruang kecil dalam doa kalian yang kosong, dapatlah kiranya ruang doa itu diisi untuk mak saya..Ngaisah Bte Hassan..”- tulis Achey

Rakan selebriti seperti  Elizad Sharifuddin,Janna Nick, Roy Azman, Fendy Bakry, Zarul Umbrella, Lan Solo, Didie Alias  dan ramai lagi turut membanjiri ruangan komen mendoakan agar ibu  Achey diberikan kesembuhan.

Sama-samalah kita mendoakan agar keluarga Achey diberikan kesembuhan dan dipermudahkan urusan..Aaminn.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Tahniah! Fedtri Yahya Terima Anugerah Tokoh Khas Maal Hijrah

Personaliti televisyen terkenal, Ahmad Fedtri Yahya meluahkan rasa syukur yang tidak terhingga apabila dipilih sebagai penerima Anugerah Khas Tokoh Kategori Pendakwah Kreatif 1443H (2021M) sempena dengan sambutan Program Ma’al Hijrah anjuran Jabatan Perdana Menteri (Hal Ehwal Agama).

Menerusi sebuah kenyataan, anugerah yang diterima Fedtri adalah bagi mengiktiraf sumbangannya yang aktif dalam menyampaikan mesej berunsur dakwah di media sosial seperti Facebook, Instagram dan Twitter. Ini termasuklah sumbangannya berkongsi ilmu ketika menjadi pengacara Malaysia Hari Ini (MHI), Jejak Rasul, Madrasah, Dari Masjid Ke Masjid, Sahabat Backpackers, Sebalik Malam dan Soal Rakyat dan banyak lagi.

“Ya Allah terkejut sangat dan pada masa sama bersyukur atas penghargaan ini. Kejayaan ini sebenarnya atas kerjasama pasukan yang hebat di Media Prima dalam menghasilkan karya indah seperti Jejak Rasul. Juga buat pasukan hebat dalam menghasilkan lagu- lagu berjiwa besar. Tidak lupa pasukan yang berjuang untuk menghasilkan buku-buku bermakna. Biar kecil tetapi istiqamah insya-Allah. Terima kasih rakan sekerja, sahabat- sahabat sejati dan penyokong yang sentiasa memberi kata semangat. Istimewa buat keluarga, isteri dan anak-anak tercinta yang sentiasa menjadi sumber kekuatan dan inspirasi.” ujar Fedtri

A post shared by AHMAD FEDTRI YAHYA (@fedtriyahya)

Sebagai info, Fedtri yang kini bergelar penyampai radio Buletin FM juga pernah dilantik sebagai duta pertubuhan bukan kerajaan (NGO) di Syria. Malah, figura ini turut aktif dalam bidang penulisan baik dalam penghasilan buku mahupun lagu penyanyi-penyanyi popular tanah air lagu termasuk buat Datuk Awie menerusi lagu Coretan Pilu yang menjadi lagu runut bunyi drama Ayahanda di TV3 baru-baru ini.

“Ilmu perlu dikongsi kepada semua dan saya akan terus untuk berkongsikan pengalaman dan mesej yang dapat membimbing kita menjadi insan yang lebih baik. Ilmu ini meluas. Saya pula suka berkarya dan segala ungkapan yang ingin disampaikan akan dikongsi menerusi buku mahupun lirik lagu yang lebih mudah untuk difahami dan diingati semua,” jelasnya

Antara kejayaan lain yang pernah diperoleh Fedtri ialah merangkul Anugerah Majalah Terbaik: Sahabat Backpackers dan Anugerah Suntingan Terbaik (Mana Kawan Adik) menerusi Anugerah Skrin 2019 serta Rancangan Bual Bicara Terbaik MHI (Anugerah Skrin 2014). Fedtri juga merupakan Duta Malaysia For Syria, Ikon Akademik NCER USM dan Karyawan Seni USIM.

Program Ma’al Hijrah yang bertemakan Manhaj Rabbani Ummah Berkualiti itu turut menobatkan Anugerah Tokoh Maal Hijrah kepada Mejar Jeneral Dato’ Haji Kamaruddin Bin Haji Mamat (B), Anugerah Tokoh Khas Kategori Frontliner kepada Dr Ismuni Bin Bohari (Pengarah Jabatan Kesihatan Wilayah Persekutuan Labuan) dan Roslee Bin Ali (Penggali kubur di tanah perkuburan Raudhatul Sakinah), Anugerah Tokoh Khas Kategori Korporat iaitu Dato’ Dr. Haji Ramly Bin Mokni dan Anugerah Tokoh Khas Kategori Mualaf Nurmaisarah Leong Yoke Keen (Pembantu Mubaligh, Bahagian dakwah JAKIM).


“Syukur Dah Buka Mata” – Abang Ipar Shuib Kembali Sedar Selepas Ditidurkan

Pelawak dan pelakon, Shuib memanjatkan rasa syukur apabila abang iparnya, Ahmad Firdous Raissuddin kembali sedar setelah ditidurkan bagi merehatkan paru-parunya pada Rabu.

Menurut suami kepada Allahyarhamah Siti Sarah Raissuddin itu, dia berterima kasih kepada orang ramai yang tidak berhenti mendoakan mereka sekeluarga. Di kesempatan itu, Shuib turut meminta mereka untuk terus berdoa buat pesakit COVID-19 lain yang kini sedang bertarung nyawa untuk kembali pulih seperti sedia kala.  Dalam hantaran tersebut, kelihatan Shuib dan bapa mertuanya, Raissuddin Hamzah membuat panggilan video bersama Firdous.

“Allahuakbar! Allah Maha Besar! Syukur dah buka mata!!! Terima kasih pada yang mendoakan..Tapi kita sambung lagi doa untuk yang lain yang sedang bertarung nyawa..kita nak semua orang kembali sihat! Balik jumpa keluarga Amin. Syukur Ya Allah” kongsi Shuib

A post shared by Shuib Sepahtu (@shuibsepahtu)

Sebelum ini, Murai.my melaporkan abang ipar Shuib dimasukkan ke Unit Rawatan Rapi (ICU) Hospital Serdang, Selangor selepas turut dijangkiti Covid-19. Selain Firdous,isterinya turut disahkan positif bagaimanapun anak-anak pasangan itu disahkan bebas daripada wabak tersebut.


Kim Kardashian Akui Benci Lihat Tubuh Badannya Ketika Kehamilan Pertama

Kim Kardashian menceritakan mengenai body shaming yang diterima ketika kehamilan pertamanya.

Menerusi siri podcast “We Are Supported By”, Kim berkongsi bagaimana pengalaman pahit  mengenai bentuk tubuhnya ketika kehamilan anak pertama, North West.

“Saya bukan ibu hamil yang baik, saya bukan ibu hamil yang comel. Saya tidak menyukainya, saya membencinya. Saya benci bagaimana perasaan saya. Saya benci dengan rupa saya.

Media benar-benar menganiaya saya kerana kenaikan berat badan, dan ada muka depan majalah wajah saya dan Shamu, yang pemakaiannya lebih baik. Ia sangat sangat gila.”-Kim Kardashian

Kim turut mendedahkan bahawa beliau hanya duduk di rumah dan menangis sepanjang masa disebabkan body shaming yang  diterima ketika kehamilan.

“Saya akan duduk di rumah dan menangis sepanjang masa. Saya mengalami keadaan ini yang dikenali sebagai preeclampsia dan saya tidak tahu saya mengalaminya. Ianya bengkak secara berlebihan di kaki dan muka anda.

Saya terpaksa melahirkan anak enam minggu lebih awal dengan emergency delivery, dan saya turut mengalami keadaan lain yang dikenali sebagai Placenta accreta dengan kedua-dua bayi saya..Ianya sangat gila.”-Kim Kardashian

Kim juga memberitahu bahawa pengalaman yang dialami membuatkan beliau rasa “malu” untuk pergi ke gimnasium dan hanya melakukan senaman di garaj Kris Jenner untuk mengelak daripada dilihat media.

“Ianya benar-benar mengubah saya. Ia membuat saya menarik kembali apa yang saya kongsi dan apa saya mahu berikan, kerana saya melihat betapa jahatnya semua orang.”-Kim Kardashian

Kim  melahirkan anak sulungnya, North West, pada 15 Jun 2013. Anak keduanya, Saint, dilahirkan pada tahun 2015. Disebabkan komplikasi kesihatan, anak ketiganya, Chicago dilahirkan pada tahun 2018, dan Psalm dilahirkan pada tahun 2019 melalui ibu tumpang (surrogates).

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


5 Fakta Tentang Toy Thanapat, Pelakon Yang Tikam Kekasih 20 Kali Sampai Mati

Tular baru-baru ini apabila seorang pelakon Thailand, Toy Thanapat telah ditangkap selepas menikam kekasihnya sebanyak 20 kali. Kejadian itu berlaku pada pagi Jumaat (6/8/2021) lalu di daerah Khlong Samwa, Bangkok.

Berita penangkapannya memang mengejutkan orang ramai. Bagi pembaca yang ingin tahu siapakah Toy Thanapat ini, jom baca 5 fakta tentangnya di bawah.

Nama pelakon ini meningkat dan semakin dikenali setelah membintangi siri drama “Why R U?” yang menceritakan tentang kisah 4 pemuda yang dihubungkan oleh fanfiction.

Ditayangkan pada 2020, Toy memegang watak Zen di samping beberapa pelakon hebat yang lain seperti Suppapong Udomkaewkanjana, Pruk Panich sehinggalah Karn Kritsana.

Memiliki nama keluarga Thanachakulphisan membuatkan Toy juga menceburi bidang pengacaraan selain menjadi pelakon. Dia telah menyertai barisan pengacara yang mewakili Thailand di rancangan “Watching It In Japan: Season 4” pada tahun 2020 dan “Watching It In Senpai” pada tahun 2019.

Mempunyai peminat sebanyak 109K di Instagram, Toy sering berkongsi hantaran OOTD, gambar harian dan bersama rakan-rakannya. Sehari sebelum kematian kekasihnya, Toy telah memuat naik gambar selfie.

Toy yang lahir di Chondori pada 27 Jun 2000 ini dikenali sebagai seorang jejaka yang pandai bermain gitar. Dia dikatakan sering menghiburkan peminatnya dengan bernyanyi sambil bermain gitar.

Toy didapati bersalah dan ditangkap oleh pihak polis setelah menikam kekasihnya sebanyak 20 kali sehingga mati. Pasangan itu dikatakan telah bergaduh sebelum pembunuhan itu berlaku. Alasannya membunuh kekasihnya itu gara-gara cemburu buta.

Menurut sumber, polis telah menemui sebilah pisau yang berlumuran darah di kediaman mereka. Pelakon itu didakwa panik ketika dihubungi oleh pihak berkuasa.

Jadi itulah fakta menarik tentang Toy Thanapat, pelakon lelaki yang menikam kekasihnya sehingga mati.


Tak Sangka! 4 Bintang K-Pop Ini Pernah Ditipu Sebelum Popular

Ramai K-pop idol menghadapi pengalaman pahit sebelum mereka mula popular.  Walaupun begitu, ia bukanlah penghalang sebelum mereka mencapai kejayaan yang besar pada hari ini. Anda ingin tahu siapa bintang k-pop yang dimaksudkan? Scroll sampai habis okay!

Sewaktu V BTS dan bapanya menaiki teksi untuk menandatangi kontrak dengan BigHit Entertainment, mereka telah ditipu oleh pemandu teksi yang mengenakan caj berlebihan pada mereka.

Oleh kerana V dan bapanya bukan dari Seoul dan tidak biasa dengan jalan di Seoul, mereka tidak mengetahui akan hal tersebut.

“Saya menaiki teksi dengan bapa saya dan kami akhirnya ditipu oleh pemandu teksi. Kami tidak tahu bahawa harus melalui tiga terowong.”-V BTS

Sewaktu IU masih muda dan keluarga dikelilingi dengan hutang, dia dan adiknya tinggal bersama nenek mereka. Walaupun nenek mereka cuba melakukan yang terbaik untuk menampung keperluan, dia masih tidak mampu untuk mengisi perut mereka dengan makanan.

IU kemudian mula mengejar impiannya untuk menjadi penyanyi, tetapi namanya telah “dipotong” oleh syarikat yang dihadirinya untuk ujibakat. Dia turut ditipu secara kewangan ketika mencuba untuk menjadi penyanyi.

Disebalik kesusahan yang dihadapi, IU tidak pernah berputus asa dan akhirnya berjaya bersama LOEN Entertainment dan menjadi salah seorang artis solo K-Pop terkenal sehingga sekarang.

Sewaktu Suga masih muda, beliau berpindah ke Seoul untuk mengejar impiannya terhadap muzik. Walaubagaimanapun, dia tidak mempunyai wang yang banyak pada waktu itu dan harus memilih antara menggunakan wang yang ada untuk makanan ataupun pengangkutan. Suga turut menjual lagu pada waktu itu namun sering ditipu.

Suga terpaksa bekerja sambilan untuk menyara diri dan membayar yuran pengajiannya. Ditambah pula, mengalami kemalangan sehingga cedera di bahu ketika menjadi penghantar barangan.

Suga membuat keputusan untuk berhenti menjadi pelatih. Namun, Bang Si Hyuk, ketua agensi BTS, memberitahu bahawa  dia akan menunggu Suga sehingga sembuh dan akan membayar yuran pengajiannya. Beliau akhirnya terus menjadi pelatih dan memulakan debut bersama BTS!

Ia berlaku setelah Mino melakukan debut nya di WINNER. Mino memulakan kariernya  dalam kumpulan bernama BoM pada tahun 2011. Walaubagaimanapun, agensi it didakwa telah mencuri wangnya.

Mino turut menulis lirik untuk 5 lagu BoM, tetapi agensi itu telah menipunya dan memberi kredit dengan menyenaraikan orang lain sebagai penulis.

“Sewaktu bersama agensi, saya tidak memperoleh satu sen pun. Saya menulis lirik untuk lima lagu tetapi nama saya juga tidak dikreditkan pada lagu itu, jadi saya tidak dapat memfailkan royalti.

Mereka memberitahu saya ‘Ianya perkara biasa apabila anda baru bermula. kami akan memberikan anda kredit lain kali'”. -Mino

BoM kemudian dibubarkan pada tahun 2013, dan Mino meninggalkan agensi itu dan bersama YG Entertainment, di mana beliau memulakan debut sebagai ahli kumpulan WINNER.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Selepas 13 Tahun! Bapa Britney Spears Akhirnya Berundur Sebagai Konservator

Bapa kepada  Britney Spears, Jamie Spears  telah bersetuju untuk berundur sebagai konservator penyanyi itu selepas 13 tahun.

Dipetik dari PageSix,  perkara ini menjadi kemenangan besar buat penyanyi itu yang berjuang untuk melawan bapanya yang didakwa bersikap kasar terhadap urusan Britney sebelum ini. Walaupun dia berpendapat bahawa tiada “alasan sebenar untuk menangguh atau menyingkirkan” beliau dari konservator anaknya, Jamie mengakui dalam pengadilan yang difailkan menjadi perkara terbaik untuknya dengan mengundurkan diri.

“Walaupun Jamie menjadi  sasaran serangan yang tidak dapat dipastikan, dia tidak menyangka bahawa khidmatnya sebagai konservator Britney akan menjadi topik umum”

“Jadi, meskipun kedudukannya masih samar di dalam petisyen untuk mengugurkan namanya sebagai konservator, Jamie akan bekerjasama dengan mahkamah dan anak perempuannya itu dalam peralihan konservator yang baharu buat Britney ” -Mahkamah Tinggi Los Angeles

Sebagai info, Jamie  telah mengawal segala urusan Britney, sejak penyanyi itu mengalami masalah gangguan kesihatan mental pada tahun 2003. Pada ketika itu, Britney bukan sahaja “menderita secara emosi dan mental”, dia juga telah dimanipulasi dalam masalah kewangan.

Harap kes konservator Britney Spears dapat selesai dengan cepat kan..


VIDEO Anak Presiden AS, Hunter Biden Berbogel Tular. Siap Ada Rakaman Suara!

Video berbogel yang memaparkan Hunter Biden iaitu anak Presiden AS Joe Biden dengan seorang wanita tular di internet.

Dalam video tersebut seperti yang dilaporkan oleh Dailymail, Hunter Biden dan seorang wanita, yang sedang duduk berbogel di atas katil, kelihatan telah melakukan hubungan seks.

Terdapat beberapa perbualan antara Hunter Biden dan wanita itu, di mana Biden kelihatan risau dengan komputer riba yang dicuri.

Biden menceritakan bagaimana dia pengsan di kolam dan ketika itu komputer dengan rakaman dia melakukan perbuatan seks gila dicuri – mungkin untuk tujuan ugutan.

Perbualan itu berlaku ketika Biden dan seorang wanita yang tidak dikenali duduk berbogel setelah melakukan hubungan seks pada Januari 2019.

“Mereka mempunyai video mengenai saya melakukan ini. Mereka mempunyai video yang saya lakukan seperti seks- “kata Biden, menurut klip video berdurasi 3 minit 40 saat yang disiarkan dalam talian.

“Tapi sudah berapa lama ini terjadi? Anda mengatakan sebelumnya—” tanya wanita itu.

Sebelumnya, Biden mengatakan pencurian itu berlaku ketika dia berada di kolam dengan tertungkup dan orang-orang yang bersamanya tidak memanggil ambulan.

“Dan seseorang mencurinya dalam masa itu,” katanya.

Sepanjang rakaman itu, Biden – yang telah mengaku sedang melawan ketagihan dadah dan alkohol – terdengar gelisah .

Daily Mail mengatakan klip yang disiarkan dalam talian terdapat pada hardisk yang disalin dari MacBook Pro yang ditinggalkan di sebuah kedai pembaikan di Delaware pada April 2019.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Mahu Tunaikan Solat Jumaat, Fizz Fairuz Kecewa Ditahan Dari Masuk Masjid

Pelakon, Datuk Fizz Fairuz meluahkan rasa kecewanya apabila dia dan individu lain ditahan daripada memasuki perkarangan masjid untuk menunaikan solat Jumaat.

Menerusi hantaran di Instagram, pelakon ini berkongsi dia dan beberapa individu lain mahu menunaikan solat memandangkan pihak kerajaan membenarkannya baru-baru ini. Kebenaran untuk menunaikan solat di masjid tertakluk pada Prosedur Operasi Standard (SOP) dan hanya untuk mereka yang sudah lengkap 2 dos vaksin sahaja.

“Masih tak boleh masuk! Kata dah boleh, sekarang tak boleh? Mana satu nak ikut ni?”, luah pelakon itu.

Kongsi pelakon ini, dia dan beberapa individu lain yang pergi ke Masjid Wilayah Persekutuan. Selepas itu mereka terpaksa menunggu di luar perkarangan masjid tersebut kerana tidak dibenarkan masuk oleh sukarelawan RELA.

“Kesian kat orang datang, nak solat tapi tak boleh masuk. Akhirnya lari ke surau dekat rumah saja, pun sama duduk luar juga tak boleh masuk”, dedahnya.

Sekadar info, kebenaran untuk menunaikan solat di surau dan masjid sudah berkuat kuasa pada 10 Ogos. Tetapi ianya hanya tertakluk pada SOP dan individu yang telah melengkapkan vaksinasi COVID-19.


Hans Isaac Kongsi Kisah Mendiang Ibunya Yang Ramai Peminat Tak Tahu

Tak dinafikan ramai yang tidak tahu tentang kisah mendiang pelakon dan penerbit, Datuk Hans Isaac. Memuat naik hantaran di Instagram, Hans mendedahkan dia sangat merindui ibunya.

Berkongsi di Instagram, Hans berkata ibunya telah meninggal dunia sejak 9 tahun yang lalu pada pukul 7:15 pagi. Sejak pemergian ibunya, dia mendedahkan sumber kekuatannya sudah hilang.

“Ayah saya seorang pegawai tentera laut meninggal ketika saya berusia 26 tahun ketika dia memimpin keluarga dan saya berjanji bahawa selama dia hidup, betapa sukarnya hidup, saya tidak akan mengatakan perkataan TIDAK kepada ibu saya.”

Dedah Hans sejak ayahnya meninggal dunia ketika dia berusia 26 tahun, dia berjanji untuk tidak berkata “Tidak” dan menolak permintaan ibunya walaupun hidupnya sangat sukar ketika itu.

“Saya sangat merindui makanannya yang luar biasa dan pada hari-hari buruk setelah pulang ke rumah dia hanya akan memasak untuk saya dan duduk di sebelah saya di meja dan menunggu saya baru selesai makan. Dia tidak perlu berkata banyak tetapi hari saya terasa lebih baik setelah makan itu ditemani olehnya”, dedahnya.

Pada masa yang sama, Hans turut akui bahawa dia sangat merindui masakan ibunya. Ujarnya ketika dia pulang ke rumah dan mahu makan, ibunya akan menemaninya di meja sehingga dia selesai makan.

Menanggung kerinduan yang mendalam terhadap kedua orang tuanya, Hans berharap orang ramai untuk menghargai masa mereka bersama ibu bapa.

“Nasihat saya kepada semua orang, hargai saat-saat dan jangan pernah menahan diri untuk berkongsi perasaan anda dengan ibu bapa. Kita tahu ibu bapa melakukan kesalahan yang sama seperti kita, tetapi ketika kita terluka, ketika kita melalui kesedihan, ketika kita mengalami kesusahan, mereka akan selalu menjadi orang pertama yang melindungi kita”, tulis Hans.

Ujarnya dalam apa jua keadaan sekalipun, ibu bapa akan menjadi orang yang pertama untuk melindungi kita. Tambahnya walaupun memiliki keluarga yang tidak sempurna, tetapi mereka adalah individu yang sangat menyanyi diri kita berbanding orang lain.

“Panggil atau pergi ke ibu bapa anda dan beritahu betapa anda menghargai mereka. Kita kadang-kadang gagal berkongsi atau meluahkan perasaan kita dengan ibu bapa. Cubalah, ini adalah yang terbaik!”

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Jom Intai Lokasi Menarik Bagi Mengenang Jasa Ahli Sukan Terkenal Negeri Selangor

Acara Sukan Olimpik Tokyo 2020 baru saja melabuhkan tirai baru-baru ini. Tahniah diucapkan kepada semua ahli kontigen Malaysia yang telah terlibat.

Seiring dengan itu, Tourism Selangor juga turut menyenaraikan 3 ahli sukan terkemuka dari Negeri Selangor dan tempat-tempat yang boleh dilawati di sekitar Negeri ini untuk mengenang jasa dan legasi mereka dalam arena sukan Negara dan antarabangsa.

Pemain bola sepak lagenda yang berasal dari Negeri Selangor ini telah dilahirkan pada 13 November 1953. Dato’ Mokhtar Dahari atau juga dikenali sebagai Supermokh terkenal dengan kehandalan dan kemahirannya dalam sukan bola sepak.

Bagi peminat Dato’ Mokhtar Dahari dan peminat bola sepak yang lain, anda boleh kunjungi Muzium Bola Sepak Selangor yang terletak di Istana Alam Shah Klang untuk memperingati jasa bintang bola sepak ini serta menerokai sejarah dan koleksi bola sepak yang dikumpulkan sendiri oleh DYMM Sultan Selangor, Sultan Sharafuddin Idris Shah Alhaj.

Datuk R Arumugam yang juga dikenali sebagai ‘spiderman’ telah membantu pasukan bola sepak Negara Malaysia dalam Sukan Asia 1974 di Tehran, kelayakan dalam Sukan Olimpik Moscow 1980 dan pelbagai lagi.

Menurut Tourism Selangor, sempena memperingati jasa beliau, Sultan Selangor, DYMM Sultan Sharafuddin Idris Shah Alhaj dan Majlis Perbandaran Klang telah menukar nama Stadium Jalan Pekeliling, Port Klang kepada Stadium Mini Datuk R Arumugam.

Siapa yang tidak kenal dengan jaguh legenda badminton Malaysia; adik beradik Sidek. Adik beradik pernah menempa nama dalam sukan badminton dalam pelbagai arena berprestij termasuk Sukan SEA, Grand Prix Badminton Dunia, Piala Thomas dan juga Kejohanan Badminton Terbuka Seluruh England.

Bagi peminat badminton anda boleh membuat lawatan ke Tugu Badminton Anak-anak Sidek yang terletak di Pekan Banting di dalam kawasan perumahan Dato’ Haji Sidek. Tugu itu dibina sebagai memperingati jasa dan sumbangan keluarga Sidek dalam mengharumkan nama Negara di arena badminton di peringkat domestik dan antarabangsa.

3 ahli sukan Negeri Selangor yang berjaya menempa nama di persada sukan dunia ini tidak harus dilupakan jasa dan pencapaian hebat mereka. Oleh itu, jika anda berkelapangan, lawati tempat-tempat yang telah disenaraikan di atas pada suatu masa hadapan.


Hamil Di Usia 68 Tahun, Wajah Wanita Ini Menjadi Tumpuan Warga Net

Artis Mexico Lyn May telah mengumumkan kehamilannya pada usia 68 tahun hasil hubungan bersama dengan jejaka berusia 39 tahun lebih muda daripadanya.

Melalui akaun Instagram miliknya, Lyn mengumumkan berita kehamilannya bersama pasangannya yang baru sahaja berusia tiga bulan.

Aku sangat bahagia untuk mengumumkan bahawa aku hamil tiga bulan. Dan @markosd1official sangat gembira kerana dia akan menjadi ayah.

Menurut Wolipop, nama Lyn May akan direkodkan di dalam Guinness World Record sebagai wanita tertua di dunia yang melahirkan anak sekiranya kehamilannya terus bertahan sehingga bersalin. Sebelum ini rekod tersebut dipegang Bousada yang melahirkan anak pada usia 66 tahun 258 hari.

Lyn May juga sering menjadi bualan apabila wajahnya sering kali nampak berubah jika dibandingkan zaman mudanya. Dia juga mengakui bahawa dia melakukan pembedahan plastik setelah wajahnya bengkak akibat menggunakan baby oil yang kononnya dapat menampakkannya jauh lebih muda.

Kini Lyn May kelihatan bahagia bersama pasangannya, Markos D1 yang berusia 29 tahun. Markos yang merupakan seorang pemusik juga kelihatan bahagia bersama Lyn apabila pelbagai gambar mesra mereka berdua di akaun Instagramnya.


Dia Bagi Jam Tangan Guess Seorang Satu”- Helen Yap Kongsi Kenangan Manis Bersama Siti Sarah 18 Tahun Lalu

Kisah mengenai pemergian Siti Sarah Raissuddin ternyata telah memberi kesan yang begitu mendalam kepada rakyat Malaysia. Pelbagai kisah kebaikan yang dikongsi oleh rakan-rakan artis serta rakyat Malaysia dan salah seorang yang terkesan dengan pemergian Siti Sarah adalah Helen Yap.

Menurut perkongsian di Instagram, Helen Yap menceritakan kembali saat kemenangan album Kesetian di Anugerah Industri Muzik 2003 (AIM) untuk kategori Best Pop Album dan Album Terbaik 2003.

Sebenarnya tidak ramai tahu, tetapi setelah kami producer dan composer Album Siti Sarah Raissuddin menang AIM 2003 (Anugerah Industri Muzik Malaysia) untuk Best Pop Album dan Album Terbaik 2003, arwah Siti Sarah dengan besar hatinya telah menghadiahkan kami semua serta sound engineer dan label NAR records dengan jam tangan Guess sebagai token of appreciation. Semua individu di sebalik tabir album Kesetiaan dapat seorang satu. Kami juga dijemput untuk menghadiri majilis makan malam dan kesyukuran di rumah arwah.

A post shared by Helen Yap 儒 碧 🇲🇾 (@helenyap2013)

Apa yang dikongsikan oleh Halen Yap, semua individu yang terlibat dalam menjayakan album Siti Sarah dihadiahkan jam tangan Guess beserta manik kristal dari Swarovski sebagai tanda penghargaan.

Bagi Helen Yap, peribadi mulia yang ada pada Siti Sarah telah wujud pada usianya masih muda lagi. Baginya Sarah seorang yang bersyukur, berterima kasih dan mengenang budi semua individu yang menolongnya dalam kejayaan album Kesetian.

Tambahan daripada itu, Helen Yap turut menyatakan bahawa pemberian jam tangan itu sebagai salah satu kenangan manis bersama Siti Sarah dan dia sentiasa mengingati kebaikan dan bakat yang ada pada arwah.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.